Коронавирус инфекциясига қарши вакцинациядан кейин 20 киши вафот этган Европа мамлакати қайсилиги маълум бўлди\nТОШКЕНТ, 15 янв — Sputnik. Норвегияда 23 киши коронавирусга қарши вакцинациядан ўтгач, ҳаётдан кўз юмишди. Бу ҳақда мамлакат доривор воситалари агентлиги бош врачи Сигурд Хортем маълум қилди.\nУнинг таъкидлашича, айни вақтда мутахассислар вакцинадан сўнг юз берган 23та ўлим ҳолатларининг 13тасида тадқиқот олиб боришмоқда.\nХортемнинг сўзларига кўра, эсланганларнинг аксарияти кекса ёшда бўлган.\nСоғлиқларининг заифлиги туфайли улар коронавирусга қарши вакцинациядан сўнг кузатиладиган салбий таъсирларни кўтара олмаган бўлишлари мумкин.\n"Вакцина туфайли юзага келадиган белгилар, хусусан, температура ва кўнгил айниши, соғлиғи заиф бўлган катта ёшдаги алоҳида кишиларнинг ўлимига сабаб бўлган бўлиши мумкин", - деб таъкидлади Хортем.\nНорвегияда оммавий вакцинация 2020 йилнинг 27 декабрида бошланган. Эмлаш американинг Pfizer препарати ёрдамида амалга оширилмоқда. Ҳафта бошида мамлакатга яна бир америка вакцинаси - Moderna олиб келинди.\nЭслатиб ўтамиз, сал олдин коронавирусга қарши вакциналашдан сўнг ўлим ҳолати юз бергани тўғрисида Польша ҳукумати ҳам баёнот берган эди. Айни вақтда мамлакатда COVID-19 га қарши эмланганлар орасида битта ўлим ҳолати ва 37тага яқин салбий таъсирлар қайд этилган.\nАниқлик киритилишича, Польшада ҳам эмлаш Pfizer ва Moderna препаратлари билан амалга оширилмоқда.\nБританияда коронавируснинг янги штамми, коронавирус пандемияси, коронавирус, вакцина\n15:05 25.02.2021 (Янгиланган 16:02 25.02.2021)\n"Улар Марказий Осиё давлатларини босиб олиш учун плацдарм яратиш мақсадида Тожикистон ва Покистон билан чегарадош минтақалар устидан назорат ўрнатишга интилмоқда", - деб хулоса қилди генерал-полковник.


13:00 / 11.05.2020 2658 pdf Ўқиш режими + -\nЖаннат ва дўзах – иккаласи халқ қилингандир. Улар абадийдир, йўқ бўлмаслар. Бас, Аллоҳ жаннат ва дўзахни халойиқдан олдин халқ қилгандир. Уларга аҳл бўладиганларни ҳам халқ қилгандир. Улардан кимни хоҳласа, У Зот фазли ила жаннатга, кимни хоҳласа, адли ила дўзахга юборади.\nЖаннат ва дўзах ҳақиқатда бордир. Улар халқ қилингандирлар, ҳозир мавжуддирлар. Уларга ўз-ўзидан фонийлик келмас. Аллоҳ таоло уларни ҳалок ҳам қилмас. Икковлари абадулабад боқийдирлар. Чунки Аллоҳ таоло жаннат ва дўзахни халойиқдан олдин боқийлик учун яратгандир. Уларга кирадиган аҳлларини ҳам яратгандир. Аллоҳ таоло кимни жаннатга ҳидоят қилишни ирода қилса, бу Унинг фазлидандир. Кимни дўзахга бориш учун тарк қилиб қўйса, бу Унинг адлидандир.\nЖаннатнинг махлуқлигига Қуръондан далиллар:\n«У (жаннат) тақводорлар учун тайёрлангандир» (Оли Имрон сураси, 133-оят);\n«У (жаннат) Аллоҳга ва Унинг набийларига иймон келтирганлар учун тайёрлангандир» (Ҳадид сураси, 21-оят);\n«Ва жаннат тақводорларга узоқда қилинмасдан, яқин келтирилди» (Қоф сураси, 31-оят);\n«Батаҳқиқ, Уни бошқа тушишда кўрди. Сидратул мунтаҳонинг олдида. Унинг олдида жаннатул маъво бордир» (Нажм сураси, 13–15-оятлар).\n1. Расулуллоҳ соллаллоҳу алайҳи васаллам:\n«Сўнгра Жиброил мен билан юриб бориб, Сидратул мунтаҳога етди. Шунда уни мен билмаган ранглар ўраб олди. Сўнгра жаннатга кирдим, қарасам, унинг остонаси луълудан, тупроғи эса мискдан экан», деганлар (Бухорий ва Муслим Анас розияллоҳу анҳудан ривоят қилишган).\n2. Расулуллоҳ соллаллоҳу алайҳи васаллам:\n«Сиздан биронтангиз ўлган пайтида унга эртаю кеч жойи кўрсатилади. Агар аҳли жаннатдан бўлса – жаннатдан, аҳли дўзахдан бўлса – дўзахдан. Сўнгра «Аллоҳ қиёмат куни сени қайта тирилтиргунча жойинг шу», дейилади» (Бухорий ва Муслим Ибн Умар розияллоҳу анҳумодан ривоят қилишган).\n3. Расулуллоҳ соллаллоҳу алайҳи васаллам Баро ибн Озибнинг ҳадисларида жумладан: «Бас, осмондан бир нидо қилувчи: «Бандам рост айтди. Унга жаннатдан жой тўшаб беринглар. Унга жаннатдан эшик очиб беринглар!» – деб нидо қилади. Ўшанда унга жаннатнинг хушбўй ҳидларидан келади», деганлар» (Аҳмад ва Абу Довуд ривоят қилишган).\n4. Расулуллоҳ соллаллоҳу алайҳи васаллам: «Мен ушбу мақомимда сизга ваъда қилинган ҳар бир нарсани кўрдим. Ҳаттоки сиз менинг илгарилаганимни кўрганингизда, жаннатдан мева узиб олганимни кўрдим. Сиз менинг ортга тисланганимни кўрганингизда эса дўзахнинг баъзиси баъзисини парчалаётганини кўрдим», деганлар (Имом Муслим Оиша онамиз розияллоҳу анҳодан ривоят қилган).\nДўзахнинг махлуқ эканига Қуръондан далиллар:\n«У(дўзах) кофирлар учун тайёрлангандир» (Бақара сураси, 24-оят);\n«Албатта, жаҳаннам кузатувчи бўлгандир. Туғёнга кетувчиларга қайтар жойдир» (Набаъ сураси, 21-22-оятлар);\n«Бас, Аллоҳ уни макрларининг ёмонликларидан сақлади ва оли Фиръавнни ёмон азоб ўраб олди. У ўт-оловдир. Унга эртаю кеч кўндаланг қилинурлар. Соат қоим бўлганида эса: «Оли Фиръавнни энг ашаддий азобга киритинглар», (дейилур)» (Ғофир сураси, 45-46-оятлар);\n«Ва жаҳийм қиздирилган вақтда» (Таквир сураси, 12-оят).\n«Менинг жоним қўлида бўлган Зот билан қасамки, агар мен кўрган нарсани кўрсангиз, албатта, оз кулар ва кўп йиғлар эдингиз», дедилар.\nОдамлар: «Эй Аллоҳнинг Расули, нимани кўрдингиз?» дейишди.\nУл зот соллаллоҳу алайҳи васаллам: «Жаннатни ва дўзахни кўрдим», дедилар» (Имом Муслим Анас розияллоҳу анҳудан ривоят қилган).\n«Мўминнинг руҳи Аллоҳ уни қиёмат куни жасадига қайтаргунича, бир қуш бўлиб, жаннат дарахтларида қўниб туради», деганлар (Имом Молик «Муваттоъ»да ривоят қилган).\n3. Расулуллоҳ соллаллоҳу алайҳи васаллам:\n«Аллоҳ таоло жаннатни ва дўзахни яратган пайтида Жаброилни жаннатга юборди...» деб туриб, ҳадиснинг охирида: «Сўнг уни дўзахга юборди. «Бор, унга назар сол. Унинг аҳли учун тайёрлаб қўйган нарсаларимга назар сол», деди. Бас, назар солувди, қараса, унинг баъзиси баъзисининг устига чиқаётган экан», деганлар.\nВасила 01:42 / 12.05.2020\nЯхши хадислар. Хадислар туплами . Ислом узни ичига очсаларинг бахраманд булардик. Сог булилар рахмат\n11:03 / 11.05.2020 913\n17:00 / 11.05.2020 1090\n2295 13:00 / 04.03.2019\n2551 15:00 / 06.08.2019\n3107 18:41 / 15.02.2018


СЎЗЛАГАНИНГ КУМУШ БЎЛСА СУКУТ САҚЛАШ ОЛТИНДИР\nКишилик жамиятида сўз, сўзлаш ва қандай сўзлаш жуда муҳим аҳамият касб этади. Сўз Аллоҳ таолонинг инсонга ато этган энг улуғ неъматларидандир. Ота-боболаримиз шунинг учун ҳам ўзларининг кўпдан-кўп мақоллари орқали авлодларга сўзлаш одоби юзасидан қимматли маслаҳатлар, насиҳатлар айтиб қолдиришган: “Сўз кишининг бойлиги, одамнинг чиройлиги”, “Юзинг чиройли бўлгунча, сўзинг чиройли бўлсин”, “Сўзинг кумуш бўлса, тингловчи тилла бўлсин”.\nСўзларнинг энг фойдалиси Аллоҳ таолонинг зикри, кишиларни яхшиликка чақириш ва ёмонликдан қайтаришдир. Абу Ҳурайра розияллоҳу анҳудан ривоят қилинишича, Расулуллоҳ саллоллоҳу алайҳи васаллам: “Ким бир ўринга ўтирса-ю Аллоҳни зикр қилмаса, унга Аллоҳ томонидан нуқсон етади”, деганлар. Абу Довуд ривояти\n“Гапнинг ози – олтиннинг сози”. Инсон ҳуда-беҳуда гапириши яхши эмас. Суяксиз тилдан ҳар хал гаплар чиқаверади. Тил офатлари жуда кўп: бемаъни, бефойда сўзларни гапириш, ботил, гуноҳ ишларни сўзлаш, сирни ошкор қилиш, ёлғон сўзлаш, ғийбат ва бошқалар сўз офатларидир. Тили туфайли инсон турли бало-офатларга учраши сабабидан ахлоқимизда тилга эҳтиёт бўлиш, у туфайли келадиган зарар ва кулфатлардан ҳимояланиш буюрилган. Шунинг учун “Ким тилини тийса, нажот топади”, дейилган.\nИнсонлар ортиқча сўзлашдан, беҳуда ва фисқ сўзларни айтишдан қайтарилган. Расулуллоҳ саллолоҳу алайҳи васаллам: “Ким Аллоҳга ва охират кунига иймон келтирган бўлса, яхши сўз айтсин ёки жим турсин”, деганлар. Бухорий ривояти.\nБир куни Довуд алайҳиссалом Ҳазрати Луқмонга: "Бир қўй сўйиб танасидаги энг яхши икки парчани келтир" - деди. Луқмони Ҳаким тили билан юрагини олиб келди. Бошқа сафар "Энг ёмон жойларини олиб кел" - деди. Яна тил билан юрак олиб келди. Сабаби сўралганда: "Тил билан юрак (қалб) яхши бўлса, барча яхшиларнинг яхшиси бўлади, ёмон бўлса, барча ёмонларнинг ёмони бўлади", - деб инсоннинг яхшилик ва ёмонлигининг тил ва қалбига боғлиқ эканига ишорат қилди.\nИнсон сукут сақлаш билан дунё ва охират саодатига эришиши мумкин. Бугунги кунда баъзи оилалар арзимаган бир оғиз сўз, ортиқча гап, ўз вақтида тилини тиймаслик туфайли бузулиб кетмоқда. Натижада норасида болалар тирик етим бўлиб қолмоқдалар.\nДонишмандлар: “Инсон сўзлашни ўрганишига икки йил кифоя қилса, жим туришни ўрганишга эллик йил керак бўлади”, дейишган.\nСукут сақлаш инсон ҳайбатини оширади. Уламолар айтадилар: “Тинглаш вақтида жим туриш фазилат, синов келганда жим туриш сабрдир”. Барча суннатлар қатори ўз ўрнида сукут сақлай билишга ҳам одатланмоғимиз лозим.\nАллоҳ таоло барчамизни ёлғон, ғийбат каби тил офатларидан паноҳида асрасин. Керакли сўзларни сўзлайдиган, сўзнинг маъносига эътибор бериб, одамларга озор етказмайдиган солиҳ инсонлардан бўлишимизни насиб айласин.\nКиритилган вақти: 19/10/2016 00:00; Кўрилганлиги: 10999\nМатериал манзили: https://www.sammuslim.uz/articles/sozlaganing-kumush-bolsa-sukut-saqlash-oltindir\nЧоп этилган вақт: 24/09/2021 23:39


Савол-жавоб 17.05.2020 13:15\nМаълумки, карантин сабаб барча таълим муассасалари ёпилган ва масофавий ўқитиш тизимига ўтган. Бугун кўпчилик ота-оналарни қизиқтирадиган яна бир савол ўртага чиқди. Болалар мусиқа ва санъат мактабининг масофавий таълим ўтилган ойлари учун ҳам тўлов қилинадими?\nБаъзи мурожаатларга кўра, фарзандлари мусиқа ва санъат мактабида таълим олаётган ота-оналар фарзандлари синфдан-синфга ўтиши учун тўлов қилиши кераклиги айтилган. Шу масалага ойдинлик киритиш мақсадида Ўзбекистон Республикаси Маданият вазирлиги Таълим муассасалари ва тармоқларни методик таъминлаш бошқармаси бошлиғи Илҳом Азимов билан боғландик.\n– Бу мактабларнинг асосий мақсади ёш авлоднинг мусиқа ва санъатга қизиқишини ошириш, қобилиятини ривожлантириш, халқимиз анъаналари ва миллий қадриятларимизга нисбатан ҳурмат руҳида тарбиялаш, маънавий ва маърифий савиясини ҳар томонлама юксалтиришдан иборат, – деди И.Азимов. – Афсуски пандемия сабаб карантиннинг жорий қилингани мусиқа мактабларидаги жараёнларга ҳам таъсир кўрсатди. Ўқитишлар онлайн режимга ўтказилди.\nБошқа йўналишларда белгиланган чоралар қаторида карантин даврида ота-оналарни ижтимоий қўллаб-қувватлаш мақсадида болалар мусиқа ва санъат мактаби ўқувчиларининг ўқиши учун белгиланган ойлик тўловлари, яъни апрель-май ойлари учун бадалларни бошқа ойларга қўшиб, яъни шу йилнинг охирига қадар тўлаш имконияти яратилди. Фақат бу битирувчиларга тааллуқли эмас. Битирувчи ўқувчиларнинг ойлик бадал тўловларини амалга ошириш кераклиги мажбурий этиб белгиланган. Ойлик бадалларни умуман тўламаслик кераклиги ҳақида айтилмаган.\nМасофавий таълим орқали ўқувчиларнинг билим ва кўникмалари ҳамда ижрочилик маҳоратлари самарадорлигини ошириш, уларнинг дарс билан машғуллигини назорат қила олиш мақсадида ўқитувчилар томонидан ота-оналар билан ҳамкорликда “Ўқитувчи+ота-она назорати” шаклидаги назорат услуби йўлга қўйилган.\nШу боис, ота-оналар ҳам тўғри тушуниши керакки, карантин шароитига қарамасдан, белгиланган дарсларни ўқитувчилар онлайн, масофавий тарзда олиб борди. Бу юзасидан барча тавсия ва чоралар кўрилди. Кўриниб турибдики, ўқув режадаги дарс тўлиқ ўтиб борилмоқда ва йил якуни бўйича назорат дарслари ҳам ташкил этиляпти. Карантин даврини инобатга олиб, ота-оналарга имконият яратиш учун, болалар техник сабабларга кўра билимларни эгаллай олмаган, мавзуларни ўзлаштира олмаган бўлса, дарслар кейинги ўқув йили давомида ўтиб берилади.\nДемак бу ўқув йилида қолган муддат учун тўловлар тўлиқ тўланиши керак. Шундагина фарзандингиз мусиқа мактабининг навбатдаги синфига ўтади. Бунда ота-оналар учун яна бир имконият яратилган, яъни карантин муддати учун қолган тўловни мактаб маъмурияти билан келишган ҳолда йил якунига қадар бўлиб-бўлиб тўлаш мумкин бўлади.


Араб хурмоси истеъмол қилинганда танада қандай ўзгариш юз беради? - Zamin.uz\nАраб хурмоси дарахти дунёнинг кўплаб тропик минтақаларида ўстирилади. Ушбу мева ҳамиша фойдалилиги билан машҳур бўлиб келган. Унинг катта, кичик, сариқ, қизғиш каби турлари мавжуд. Шунингдек, уларнинг қиймати витаминларга бойлиги билан баҳоланади. Хурмо таркибида углеводлар бошқа меваларга қараганда 60 фоиздан кўпроқ, бироқ унинг шакари организмга зарар етказмайди.\nСабаби унда ниацин, рибофламин ва пантотеник кислота мавжуд. Айнан шу моддалар углеводларнинг емирилишига ёрдам беради, қондаги глюкоза миқдорини тартибга солади. Араб хурмоси таркибида бошқа меваларда мавжуд бўлмаган яна 23 турдаги турли хил аминокислоталар мавжуд.\nМуҳим витамин ва минераллар мавжуд\nХурмо қуритилганлиги сабабли улар калория жиҳатидан янги узилган мевалардан юқори. Шунингдек, калория борасида майиз ва анжир каби қуритилган меваларга ўхшайди. Унинг таркибидаги калориянинг кўп қисми углеводлардан, қолганлари эса оқсиллардан олинади. Калория миқдорига қарамай, унинг таркибида витамин ва минераллар мавжуд. Калийнинг юқори миқдори организмдан натрийнинг чиқарилишига ёрдам беради ва қон босимини пасайтиради.\nБундан ташқари араб хурмосини истеъмол қилиш терини яхшилайди. Ҳар куни хурмо истеъмол қиладиган Шимолий Африка ва Яқин Шарқ аҳолиси кексаликка қадар ажойиб тери ва тишларни сақлаб қолиши бежиз эмас.\n100 грамм хурмо мевасида қуйидаги озуқавий моддалар мавжуд:\nкалория қиймати: 277 ккал\nуглеводлар: 75 грамм\nбириктирувчи тўқима: 7 грамм\nоқсил: 2 грамм\nкалий: 20 фоиз\nмагний: 14 фоиз\nмис: 18 фоиз\nмарганец: 15 фоиз\nтемир: 5 фоиз\nвитамин В6: 12 фоиз\nШунингдек, мева соғлиқ учун фойдали бўлган антиоксидантларга бой.\nМева таркибидаги бириктирувчи тўқима ошқозон ва ичаклар учун жуда фойдали\nБундан ташқари, хурмо таркибидаги тола қондаги қанд миқдорини назорат қилиш учун муҳимдир. Бу сўрилишни сусайтириб, овқатдан кейин қондаги қанд миқдорининг юқори бўлишига йўл қўймайди. Мева гликемик индексининг паст кўрсаткичига эга бўлиб, улар холестерин миқдорини камайтиришга ёрдам беради.\nАнтиоксидантлар миқдори юқори\nАнтиоксидантлар иммунитет тизими ва ҳужайраларни турли хил касалликларга олиб келиши мумкин бўлган бактериялардан ҳимоя қилади. Анжир ва олхўри каби ўхшаш мевалар билан таққосланганда араб хурмоси энг юқори антиоксидантларга эга. Бу эса нафақат мия саломатлиги, балки организмнинг ёшлигини ҳам таъминлайди.\nТабиий ширинлик ва энергия манбайи\nХурмо фруктоза манбайи бўлиб, унинг таркибида табиий шакар мавжуд. Шу сабабдан мева жуда тотли карамел таъмга эга. У оқ шакарнинг ўрнини босувчи соғлом маҳсулот ҳисобланади.\nСуяклар учун фойдали\nХурмо таркибида фосфор, калий, кальций ва магний каби бир қанча минераллар мавжуд. Уларнинг барчаси суяк билан боғлиқ бўлган остеопороз каби касалликнинг олдини олишга ёрдам беради.\nКунига қанча миқдорда истеъмол қилиш керак?\nБир кунда икки дона араб хурмосини истеъмол қилиш суякларни мустаҳкамлайди овқат ҳазм қилиш тизимини яхшилайди. Юрак-қон томир касалликларининг олдини олади, йўғон ичак саратони хавфини камайтиради, мияни ҳимоялайди ва ёш кўринишни сақлаб қолади. “Замин” янгиликларини “Одноклассники”да кузатиб боринг\n1-12-2019, 13:53, Ҳаёт тарзи\n17-04-2019, 23:39, Ҳаёт тарзи


13:09, 30.03.2020 // 74006\nТрамп АҚШнинг коронавирус пандемиясидан тикланиши тахминан қачондан бошланишини айтди\nДональд Трамп мамлакат коронавирус пандемиясидан 1 июндан бошлаб тикланишни бошлайди, деган фикрда. Бу ҳақда АҚШ президенти матбуот анжумани вақтида маълум қилди.\nУнинг айтишича, энг ёмон кўрсаткичлар ёз ойи бошларида бўлиши кутилмоқда. 1 июнь санасини президент мамлакатнинг тикланиш жараёни бошланувчи «тоғ этаги» деб атаган. «Омад кулиб боқса, бу ундан ҳам аввалроқ бошланиши мумкин», — дея умид билдирган Трамп.\nКуни кеча Оқ уй коронавирус тарқалишига қарши чоралар 30 апрелга қадар узайтирилишини маълум қилганди. Америка етакчисининг таъкидлашича, АҚШда коронавирус оқибатида вафот этиш ҳолатларининг энг юқори нуқтаси кейинги икки ҳафта давомида кузатилиши мумкин.\nТрамп мамлакат аҳолисини ижтимоий алоқалардан тийилиш, масофадан ишлаш, озиқ-овқат маҳсулотларини етказиб бериш хизмати орқали сотиб олиш ва ўта зарур ҳолатларсиз кўчага чиқмаслик каби ҳукумат кўрсатмаларига қатъий риоя қилишга чақирди. «Қанча кўп ҳаракат қилсангиз, бу даҳшатли туш шунча тез тугайди», — дея қўшимча қилган Трамп.\nМавзуга доир: АҚШда коронавирус сабаб фуқароларнинг ҳаракат маршрутини уларнинг смартфонлари орқали кузатиш бошланди\nЭслатиб ўтамиз, АҚШ коронавирус билан касалланганлар сони бўйича Хитойдан ҳам ўтиб кетди. Сўнгги маълумотларга кўра, АҚШда коронавирус билан касалланганлар сони 142,5 мингдан ошган.\nАввалроқ Трамп коронавирус оқибатида 200 минг америкаликнинг ўлишини «яхши» сценарий деб атагани ҳақида хабар берилганди.\nАҚШда ишсизлик нафақасини олиш учун рекорд даражада кўп ариза берилди\n12:40, 30.06.2022 // 102401\n13:32 Кеча // 70947\n18:43, 30.06.2022 // 53476\n21:15 Кеча // 49755\n21:29 Кеча // 43174


Жаҳон тарихига назар солсак, ҳар бир халқ аввало маънавий бирлашуви, миллий ғояси билан юксалган. Бугун янги ҳаёт қуриш, ривожланган давлатлар қаторига чиқиш йўлидан бораётган мамлакатимизда ҳам миллий ғоя масаласи жуда муҳим аҳамиятга эга.\nСўнгги йилларда бу борада қатор қарорлар қабул қилинди. Республика маънавият ва маърифат кенгаши раиси Президент экани белгилаб қўйилди. Кенгашнинг ҳудудий бўлимларига масъуллик ҳокимлар зиммасига юклатилди. Бу ўзгариш маънавий-маърифий ишларни давлатимиз сиёсатида янада юксак ўринга кўтарди.\n– Агар жамият ҳаётининг танаси иқтисодиёт бўлса, унинг жони ва руҳи маънавиятдир, – деди Шавкат Мирзиёев йиғилишда. – Биз янги Ўзбекистонни барпо этишга қарор қилган эканмиз, иккита мустаҳкам устунга таянамиз. Биринчиси – бозор тамойилларига асосланган кучли иқтисодиёт. Иккинчиси – аждодларимизнинг бой мероси ва миллий қадриятларга асосланган кучли маънавият.\nЯқинда бўлиб ўтган йирик тадбирлар – давлатимиз раҳбарининг Олий Мажлисга Мурожаатномаси, Ўзбекистон ёшларининг биринчи форуми ҳамда Хавфсизлик кенгашининг кенгайтирилган йиғилишида маънавият йўналишидаги долзарб вазифалар белгилаб берилди. Чунки бу борада ечимини кутиб турган, ўзгаришлар шамоли кириб бормаган масалалар кўп. Миллий ғоянинг моҳиятини тўлиқ англаб етмаган, эски мафкурани тасаввур қилиб, бунга юзаки қарайдиганлар ҳам йўқ эмас. Шу боис Президент мамлакатимиз мафкурасининг асосий ғоясини таъкидлаб ўтди:\n– Биз яратаётган янги Ўзбекистоннинг мафкураси эзгулик, одамийлик, гуманизм ғояси бўлади. Биз мафкура деганда, аввало, фикр тарбиясини, миллий ва умуминсоний қадриятлар тарбиясини тушунамиз. Улар халқимизнинг неча минг йиллик ҳаётий тушунча ва қадриятларига асосланган, – деди давлатимиз раҳбари.\nБундай таҳликали вазиятда ҳушёр ва огоҳ бўлиб, халқимизнинг тинчлиги, мамлакатимиз манфаатларини ўйлаб яшаш зарур.\nДавлатимиз раҳбари лоқайдлик ва бепарволик энг катта хавф эканини, бугун учраётган ижтимоий муаммоларни камайтириш учун нуронийлар тарбияси, жамоатчилик назорати етишмаётганини таъкидлади.\nЙиғилишда қайд этилганидек, ижтимоий-маънавий муҳитни илмий асосда таҳлил қилишни даврнинг ўзи талаб этмоқда. Жамиятимизда маънавий-маърифий ишлар шундай асосда йўлга қўйилмагани учун ҳам кутилган натижани бермаяпти.\nПрезидентимиз ушбу марказнинг “Маънавият тарғиботчиси” ўқув муассасаси негизида Ижтимоий-маънавий тадқиқотлар институтини ташкил этиш таклифини билдирди.\nМаълумки, ҳозирги пайтда маънавият тарғиботи билан ўнлаб ташкилотлар шуғулланади. Лекин, уларнинг фаолияти аниқ мувофиқлаштирилмаётгани, ягона тизимга бирлашмагани сабабли бир-бирини такрорлаш ҳолатлари кузатилмоқда.\nБундан буён Республика Маънавият ва маърифат маркази барча ҳудудий кенгашларнинг, вазирлик, идора ва ташкилотларнинг маънавий-маърифий фаолиятини мувофиқлаштириб бориши белгиланди.\nМарказ ва унинг тизимидаги ташкилотларнинг моддий-техник таъминоти кескин кучайтирилади. Унинг фаолияти илмий тадқиқот ва тарғибот-ташвиқот йўналишларида қайта ташкил қилинади.\nТарбияда танаффус бўлмайди, дейди халқимиз. Лекин, маънавий-маърифий ишлардаги узвийлик ҳозирча бундай эмас. Бу борада боғча, мактаб, олий таълим, маҳалла – ҳар бири алоҳида иш олиб боряпти.\nШу боис маънавий-маърифий ишларнинг ягона тизимини яратиш, хусусан, ўғил-қизларни болалигиданоқ билимли ва фазилатли этиб тарбиялаш, бунинг учун мактабгача таълим муассасаларига методик ёрдам кўрсатиш муҳимлиги таъкидланди.\nШунингдек, мактаблар, ўрта махсус ва олий таълим даргоҳларида маънавий-маърифий ишлар самарадорлигини ошириш бўйича кўрсатмалар берилди. Барча олийгоҳ ва уларнинг филиалларида мавжуд штат бирликлари доирасида ёшлар масалалари ва маънавий-маърифий ишлар бўйича проректор лавозими жорий этилиши айтилди.\nМаҳаллаларда ижтимоий-маънавий муҳит барқарорлигини таъминлаш масалаларига алоҳида эътибор қаратилди. “Бир зиёли – бир маҳаллага маънавий ҳомий” тамойили асосида ҳар бир маҳаллага профессор-ўқитувчи ва таниқли зиёлилар бириктирилиши маълум қилинди. Шунингдек, Тошкент шаҳар нуронийларининг тарбияси оғир, ишсиз ёшларга кўмаклашиш бўйича ташаббуси қўллаб-қувватланди.\nҲудудлар марказида намунавий лойиҳа асосида маънавият ва маърифат масканларини барпо этиш, маҳаллий бюджетлар ҳисобидан соҳага қўшимча штатлар ажратиш бўйича кўрсатма берилди.\nТошкент шаҳридаги “Ғалаба боғи” мажмуасини халқимиз, айниқса, ёшлар учун ҳарбий тарих ва аждодларимиз қаҳрамонлигини ўрганиш бўйича илмий марказга айлантириш таклифи билдирилди.\nЁшларни ватанпарварлик, миллий ифтихор руҳида тарбиялаш, бунинг учун тарихни яхши ўргатиш, бу йўналишдаги илмий тадқиқотларни кенгайтириш муҳимлиги таъкидланди.\n– Миллий тарихни миллий руҳ билан яратиш керак. Акс ҳолда унинг тарбиявий таъсири бўлмайди. Биз ёшларимизни тарихдан сабоқ олиш, хулоса чиқаришга ўргатишимиз, уларни тарих илми, тарихий тафаккур билан қуроллантиришимиз зарур, – деди Шавкат Мирзиёев.\nМутасаддиларга Ўзбекистонда тарих фанини 2030 йилгача ривожлантириш концепциясини ишлаб чиқиш вазифаси қўйилди.\nЎзбек тилининг давлат тили мақомини кучайтириш, юртимизда ва хорижда уни ўрганиш бўйича замонавий технологияларни жорий этиш юзасидан кўрсатма берилди.\nБугун ҳаёт янгича фикрлаш ва ишлаш, миллий “ақл марказлари”мизни шакллантиришни талаб этмоқда. Афсуски, атрофимиздаги барча сиёсий-ижтимоий жараёнларни чуқур тушуниб, таъсирчан тилда етказиб берадиган таҳлилчи ва экспертларимиз жуда кам. Бундай вазиятда жамиятимизни маънавий таҳдидлардан ҳимоя қилиш борасидаги илмий-амалий тадқиқотларни тубдан қайта кўриб чиқиш зарур. Шу маънода, Маънавият ва маърифат, “Тараққиёт стратегияси”, Ислом цивилизацияси марказлари, ижтимоий-гуманитар йўналишдаги тадқиқот институтлари ҳақиқий “ақл марказлари”га айланиши кераклиги таъкидланди.\nМиллий ғоя тарғиботи, маънавий-маърифий ишлар самарадорлигини ошириш, жамиятда адабиёт ва китобхонликни янада ривожлантириш мақсадида “Ижод” жамоат фонди негизида Маънавият ва ижодни қўллаб-қувватлаш фонди ташкил этилиши қайд этилди.\nБу жамғармага 120 миллиард сўм ажратилиб, маънавий-маърифий тарбия ва тарғибот-ташвиқот ишларини самарали амалга ошириш, миллий адабиётимизни ривожлантириш учун сарфланади. Бу маблағнинг 90 миллиард сўми ҳудудларда маънавий-маърифий соҳаларни ривожлантиришга, 20 миллиард сўми Ёзувчилар уюшмаси фаолиятини қўллаб-қувватлашга, 10 миллиард сўми мамлакат миқёсида маънавий-маърифий ишларни самарали ташкил қилишга йўналтирилади.\nШу йилдан бошлаб, маънавият ва маърифат соҳаси ихтисосликларини фанлар классификаторига киритиш, бу йўналиш бўйича етук кадрлар тайёрлаш бўйича топшириқлар берилди.\nКитобхонлик маданиятини кенгайтириш, кино санъатини изчил ривожлантириш, барча телеканаллар қошидаги бадиий кенгашлар фаолиятини танқидий таҳлил қилиб, теледастурларнинг савиясини ошириш масалаларига ҳам алоҳида эътибор қаратилди.\n– Агар кимдир, маънавият масаласи – бу фақат Маънавият маркази ёки тегишли вазирлик ва идораларнинг иши, деб ўйласа, хато қилади. Буларнинг барчаси олдимизда турган энг асосий, энг муҳим вазифалардан биридир, – деди Президент.\nВидеоселектор йиғилишида муҳокама қилинган масалалар бўйича соҳа мутасаддилари, ўқитувчи ва профессорлар, вазирлар, вилоят ҳокимлари фикр билдирди.\nТасвирий санъат факультети 2-босқич талабаларининг якуний назорат кўриклари бўлиб ўтди\nРеспублика “Хунарманд» уюшмаси Тошкент шаҳар бошқармаси Хотин-қизлар ўртасида хунармандчиликни ривожлантириш бўйича мутахассиси Жуманова Феруза ва хунармандлар билан учрашув бўлиб ўтди\nКамолиддин Беҳзод номидаги Миллий рассомлик ва дизайн институти Кенгашининг февраль ойи мажлиси бўлиб ўтди. 26.02.2021\nАмалий санъат факультети 1-босқич талабаларининг мутахассислик фанларидан якуний назорат кўриклари бўлиб ўтди 26.02.2021\n“Ўзбек-япон ҳамкорлигидаги қўшма археологик тадқиқотлар” мавзуида вебинар ташкил этилди. 25.02.2021\n«Замонавий мода ва анъаналар» мавзусида давра суҳбати 24.02.2021\nИкуо Хираяма Халқаро маданият карвон саройида Гулноз Жалолованинг “Рангли тушлар” номли шахсий кўргазмасининг очилиш маросими бўлиб ўтди 23.02.2021


Афғонистон хавфсизлик кучлари президент Ҳомид Карзай нутқ сўзлаган стадионга кирмоқчи бўлган оломонни тўхтатиб қолди.\nСтадион ташқарисида қолган одамлар аксилтолибон иттифоқининг раҳбари Аҳмадшоҳ Маъсуд хотирасига бағишланган тадбирда иштирок этиш учун келганди. Маъсуд бундан 6 йил муқаддам “Ал-Қоида”нинг худкуш жангариси томонидан ўлдирилган эди.\n“Рейтер” ахборот агентлигининг Афғонистон мудофаа вазирига таяниб хабар қилишича, тадбирда чиқиш қилган Ҳомид Карзай ўқ товуши эшитилгандан кейин ўз нутқини тўхтатишга мажбур бўлган ва майдонни тарк этган. Майдонга йиғилганлар ҳам ваҳимага тушиб беркинишга ҳаракат қилган.\n“Озодлик” радиоси афғон хизматининг билдиришича, эшитилган товуш аслида ўқники эмас, балки майдонга киришга ҳаракат қилган одамлар томонидан отилган тош зарбалари товуши бўлган.


Аросатда қолган кўча: бир томон ҳаракатдалигини, иккинчи томон эса аксини гапирмоқда\n17:49 / 21.05.2017\nКун.uz таҳририятига Ўзбекистоннинг турли чеккаларидан мурожаатлар келиб тушишда давом этмоқда. Улардан бирида шундай дейилади: “Ассалому алайкум. Мен Назаров Аброр Фарғона вилояти Қўқон шаҳар, 15-МФЙга қарашли Баркаовул кўчаси номидан ёзяпман.\n2014 йили электр таъминоти корхонаси ишчилари (ТП) ускунаси ўрнатиш мақсадида кўчамизнинг асфальтини кўчириб, кабель ётқизишларини айтиб, кавлашган. Кўчани қайта асфальтлаш ишини айнан шу корхона ўз зиммасига олган эди. Бундан ташқари, телеграф ходимлари ҳам кўчаларни кавлашгани сабаб, маҳалламиз ачинарли аҳволга тушиб қолди.\nШахсан ўзим 2017 йилнинг 1 апрель куни Сайёр қабулхона вақтида, Ўзбeкистон Прeзидeнти маслаҳатчиси келганида қабулларига кириб, шу масалани айтишни мақсад қилдим. Аммо Шаҳар ҳокими ўринбосари Зокиржон Парпиев: “ука, индамай қўявер, ўзим бош-қошчилигимда душанба кунидан таъмирлаш ишлари бошланади”, деди. Лекин ваъданинг устидан чиқилмади.\nБу орада шу масала юзасидан шаҳар ҳокимининг қарори чиқди. Қарорда айтилишича, шаҳар электр таъминотига мазкур масала юзасидан кўрсатма берилган. Шу қарорга асосланиб, маҳалла номидан 2017 йил 17 февралда электр таъминотига ариза бердик. Аризамизга жавоб келмагач, ўзимиз суриштиришга мажбур бўлдик. Буни қаранг-ки, у ерда биз томондан ёзилган ариза йўқ бўлиб чиқди. Аммо ёнимизда мазкур аризанинг нусхаси бор эди.\nХуллас, электр корхонасидан натижа чиқмагандан кейин Қўқон шаҳар Халқ қабулхонасига бордик. Қабулхонада ариза ёздик, аризамиз жавоби келди. Унда шундай ёзилган эди: “Сизга шуни маълум қиламизки, мазкур кўчани асфальтлаштириш бўйича шаҳар электр таъминоти корхонасига тегишли кўрсатма берилганлиги ва тез орада таъмирлаш ишлари амалга оширилиши тушунтирилади”. Биз яна Қўқон шаҳар қурилиш ишлари бўйича шаҳар ҳокими ўринбосари Зокиржон Парпиевнинг олдига кирдик. У киши эртага асфальтни ямаб туришади, қолганини кейинроқ қилиб берамиз деди. Лекин асфальт қилинмади. Шу масала бўйича ёрдам сўраб қайси идораларга мурожаат қилиш керак? Бизнинг кўча шундай қолаверадими? Болалар, ёши катта кексалар кечқурун йиқилиб тушяпти. Бу муаммо қачон ҳал этилади?”.\nМазкур муаммо юзасидан мухбиримиз Аҳрор Зиё Қўқон шаҳар ҳокимлигига ташриф буюриб, йўл бўйича масъуллар билан суҳбатлашди. Қўқон шаҳар ҳокимининг саноатни ривожлантириш, капитал қурилиш ва коммуникация, коммунал хўжалик масалалари бўйича ўринбосари Зокиржон Парпиев ушбу масала юзасидан ўз фикрини билдириб ўтди:\n“Одамларимиз ниҳоятда бесабр бўлиб кетишганми, ҳайронман. Бу муаммо бўйича нафақат Кун.uz сайтига, балки бошқа манбаларга ҳам қайта-қайта мурожаат юбориляпти. Аввало, улар айтган асфальтлаштириш масаласи 2017 йилги қурилиш ишлари дастурига киритилган. Буни фуқароларга қайта-қайта тушунтирсак-да, “ўз билганлари”дан қолишмяпти. Улар айтган масала, 1-3 ой ичида ўз ечимини топади, дейишимизга қарамасдан яна ўша аҳвол. Ҳудди биз бу ишни ўз ҳолига ташлаб қўйгандек.\nАслида, улар айтган масала 2018 йилги дастурга киритилган. Буни елиб-югуриб жорий йилги дастурга киритдик, республика раҳбарияти билан келишган ҳолда. Яна нима қилиб бериш керак? Наҳотки, одамлар тушунишмаса, бу осонликча битиб кетадиган иш эмас. Қўқон шаҳрини ижтимоий-иқтисодий ривожлантириш дастурига киритилган барча ишлар шаҳар ҳокими томонидан тасдиқланган. 19 хил йўналишдаги чора-тадбирлар белгиланган ишларимизнинг энг асосий масаласи йўл қурилишидир. Бу биринчи навбатда ҳал этиладиган масала. Аниқроқ қилиб айтадиган бўлсак, бу масала 2017 йил июнь охирига бориб ўз ечимини топади. Маҳалла фаолларига ҳам тушунтириш ишларида ёрдам беришни сўрадик. Буни "Баркаовул" маҳалла аҳли тушунишини, шикоят ўрнига сабр қилиб туришларини истардик. Бор гап шу. Биз ҳаракат қиляпмиз”.\nҚарс икки қўлдан чиқади. Бир томон ҳаракатда бўлса, иккинчи томон сабр қилса, ҳар икки ҳолатнинг ҳам сўнгги яхшилик билан тугайди. Юқоридаги тушунмовчилик ҳолатлари чиқмаслиги учун тарғибот-ташвиқот ишларини кучайтириш, маҳаллаларда ҳар ҳафта йиғилиш қилиб, олиб борилаётган ва истиқболдаги ишлар юзасидан одамларга тушунтириш бериб борилса, мақсадга мувофиқ бўлар эди.\nҚўқон кўча Сайёр қабулхона


Чироқчи туман тиббиёт бирлашмаси бош шифокори коронавирусдан вафот этди\n15:44 / 01.09.2020\nЧироқчи туман тиббиёт бирлашмаси бош шифокори Тўлқин Ашуров вафот этди. Бу ҳақда Қашқадарё соғлиқни сақлаш бошқармаси ахборот хизмати маълум қилди.\n«Қашқадарё вилояти соғлиқни сақлаш бошқармаси жамоаси Чироқчи тумани тиббиёт бирлашмасининг бошлиғи Тўлқин Ашуров вафот этгани сабабли унинг оила аъзолари ва барча яқинларига чуқур таъзия изҳор қилади», дейилади хабарда.\nТўлқин Ашуров 2017 йилдан буён Чироқчи тумани тиббиёт бирлашмаси бошлиғи лавозимида ишлаб келган. У сўнгги кунларда вилоят юқумли касалликлар шифохонасида коронавирусдан даволанаётган бўлган.\nБундан аввалроқ Қашқадарё вилоят соғлиқни сақлаш бошқармаси бошлиғи ўринбосари - вилоят соғлиқни сақлаш бошқармаси ҳузуридаги COVID-19’га қарши курашни мувофиқлаштирувчи штаб раҳбари Шерали Нурматов ҳам коронавирусдан вафот этгани хабар қилинганди.\nМаълумот учун, Ўзбекистонда коронавирусдан вафот этганларнинг барчаси ҳам Соғлиқни сақлаш вазирлигининг расмий статистикада қайд этилмаяпти. Расмий маълумотларга кўра, Ўзбекистонда коронавирус қурбонлари сони 322тага етган, аммо ҳақиқий қурбонлар сони бундан кўпроқ.\nИспанияда фавқулодда ҳолат 2021 йил майигача узайтирилди\n22:55 / 29.10.2020\nДунёдаги вазият: Covid-19’нинг янги мутацияси, Францияда яна карантин, пандемия Маршалл оролларида


пятница, 14. декабря, 06:38 | Сейчас на сайте: 0 »\nДневник пользователя Anvarmirzo5545\nвторник, 03. июля 2018 в 09:28.\nКелинингизни қизингиз ўрнига қўйинг. Ўғлингизни тортиб олди, деган ҳаёлга борманг.\nОна келинини ўз қизидек яxши кўриши лозим. У энди бегона эмас, ўғлининг умр йўлдоши, невараларининг онаси саналади. Маълум ёшга келиб, йигит ҳам, қиз ҳам турмуш қуради. Янги турмуш орқали жамиятга яна бир оила қўшилади. Бу Аллох таоло буюрган қоидадир.\nКўпинча тўйгача куёвнинг онаси баxтли ва xурсанд кўринади. Бироқ тўйдан бир муддат ўтгач, келинида кўрган баъзи ҳаракатлар сабабли бу xурсандчилик ўжарликка айланади. Унинг ичида қизғониш ҳисси уйғонади. Она ўғлининг ўзига аввалгидек якин эмаслигини кўриб, айбни келинининг бўйнига илади ва: “у келиб ўғлимни тортиб олди”, дея айблай бошлайди. Ваҳолангки, бу ҳаёт қонуни. Ўғли энди ёш бола эмас. Келин ҳам бегона эмас. Шунга қарамай, баъзи оналарнинг келинларини қабул қилишлари қийин кечади. Бу ҳолат вакт ўтиши билан зуғум ва босимга айланиши мумкин. Натижада қайнона-келин жанжали келиб чиқади. Бунга имкон бермаслик учун қайнона келинини қизидек кўриши, ўғлини қизғонмаслиги керак. Албатта, ҳар бир она ўғлини келинидан қизғонишига ўзи иқрор бўлмайди. Балки келин билан ўрталаридаги келишмовчилик асосида ана шу қизғониш ётганини ҳам билмас. Ўғлининг баxтли бўлишини истаган она энди аввалгидек бўлмаслигини, энди ўғлининг оиласи борлигини, улар оиласини ўз ҳолича бошқаришлари зарурлигини англаши лозим. Ўртада қизғониш, ғийбат ва келишмовчиликлар содир бўлмаса, ўғли ва келини уни ҳурмат этиб, муносиб xизмат қилади. Айниқса, келинини бегона деб ўйлаш орқали ўғлини ҳам йўқотишини англаши керак. Ўзини келинининг ўрнига қўйиб, ўзининг келинлик пайтини эслаб, масалага тўғри ёндошиши даркор.\nОбщий балл: 0 | Просмотров: 0


Илм-фан, саломатлик ва технология, 06 феврал 2019\n22 апрел 2019, Тошкент вақти: 12:06\nчоршанба 6 феврал 2019\nИнсон мияси сигналларини тўғридан-тўғри нутққа ўгириш йўли ўйлаб топилди\nОлимлар инсон миясидаги сигналларни англаш мумкин бўлган нутққа ўгиришга муваффақ бўлди. Янги тизимнинг асосида сунъий идрок алгоритми бўлиб, у киши нутқ тинглаётганида миясида содир бўладиган электрик сигналларга таянади.\nЭлектрон чиқинди муаммоси тобора долзарб аҳамият касб этмоқда\nТашлаб юборилган электрон жиҳозлардан иборат чиқиндининг иқтисод ва атроф-муҳитга солаётган таҳдиди ўсиб бормоқда. Турли ҳисобларга кўра, электрон чиқиндилар вазни шу кунгача қурилган барча тижорий самолётлардан оғир келади. Уларнинг қиймати эса аксар давлатларнинг ЯИМидан юқоридир.\n“Охирзамон” мутахассислари: Ахборот урушлари инсониятга таҳдид солмоқда\nАҚШ мутахассисларининг сўзларига кўра, ахборот урушлари иқлим ўзгариши ҳамда ядровий урушлар каби глобал таҳдидларни кучайтирмоқда. Бу эса ўз навбатида инсоният келажагига таҳдид солади.\n2018 йил қайд этилган тарихдаги тўртинчи энг иссиқ йил бўлди\nАҚШдаги Berkeley Earth тадқиқот гуруҳи эълон қилган илмий ҳисоботда эътироф этилишича, сўнгги тўрт йил глобал ўртача ҳарорат қайд этила бошланганидан бери кузатилган энг иссиқ давр бўлган. 2018 йил эса қайд этилган йиллар ичида тўртинчи энг иссиқ йилдир.\nҚон босимини бошқариб турувчи биологик жараён билан боғлиқ 100 йиллик жумбоқнинг ечими топилди\nИнсон танасидаги қон босимини деярли бир маромда ушлаб турувчи рефлекс ҳақида эшитганмисиз? Барорецептор рефлекси деб аталувчи ушбу жараён организм учун жуда муҳимдир.\nРоссиянинг оғир юк ташувчи янги фазо ракетаси двигателида нуқсон бор\nРоссиянинг ракета двигателларини ишлаб чиқарувчи “Энергомаш” ширкати ходимлари чоп этган мақолада эътироф этилишича, Россияда ишлаб чиқилган оғир юк ташувчи “Ангара-А5” фазо ракеталарининг двигателида нуқсон бор.\n“Қонли супер Ой” – Ойнинг тўла тутилиши кузатилди\nДушанба куни эрталаб Ғарбий Европа, Шимолий Африка ҳамда Шимолий Африкада “қонли супер Ой” тутилиши кузатилди. Ой тўлиқ тутилганда Ердаги кузатувчиларга қонли қизил рангда кўринади.\nХитой олимлари Ойда эккан пахта уруғи ўсиб чиқди\nОкеан сувларининг илиши денгиз жонзодларига хавф солмоқда\nҚариялар ва консерватив одамлар фейк хабарларни кўпроқ улашади\n2018 йилда илм-фан соҳасида эришилган 10 муҳим ютуқ\nЖаҳондаги энг катта самолёт илк парвозини амалга оширди\nПариж дизель автобусларини электробусларга алмаштиришни бошлади\nИнсоният тарихида илк марта Қора туйнукни суратга олишга муваффақ бўлинди\nГолландиялик электромобилда 95 минг километр масофани босиб ўтди\nМарсда метан гази борлиги тасдиқланди\nЎзбекистон Фориш полигонида Туркия ва Покистон билан ҳарбий машғулотлар ўтказади\nЎш 2019 йилда турк дунёсининг маданий пойтахти бўлади\n“Лизингга олган автомобилни пулини тўлаб қўйган бўлсакда, эгалик ҳуқуқини ололмаяпмиз”


Эркин Ҳамроев: Ватандошлар билан ишлаш ва меҳнат мигрантларини (...)\nЭркин Ҳамроев: Ватандошлар билан ишлаш ва меҳнат мигрантларини қўллаб–қувватлаш мамлакатимиз равнақига хизмат қилади\n«Янги Ўзбекистон» газетасининг бугунги сонида Ўзбекистон Республикаси ташқи ишлар вазири ўринбосари Эркин ҲАМРОЕВ билан «Ватандошлар билан ишлаш ва меҳнат мигрантларини қўллаб–қувватлаш мамлакатимиз равнақига хизмат қилади» сарлавҳали эксклюзив интервью эълон қилинди, деб хабар бермоқда «Дунё» АА мухбири.\nҚуйида ушбу суҳбат матни тўлиқ ҳавола қилинмоқда.\nКейинги йилларда Ўзбекистонда амалга оширилаётган кенг кўламли ислоҳотлар сарҳадлар оша дўстлик, тенг шериклик, бағрикенглик тамойили асосида ривожланмоқда. Хорижий давлатлар билан алоқаларда Ўзбекистон томони минтақавий тараққиётга доир ташаббусларни, бугунги таҳликали замонда ҳамжиҳатлик ва осойишталикни таъминлашнинг муҳим омилларини илгари суришга қодир мамлакат сифатида эътироф этилаётгани ҳам фикримизнинг далили. Президентимиз Шавкат Мирзиёев халқаро муносабатларда сиёсий нуктадонлик билан эътибор қаратадиган яна бир муҳим жиҳат бор. Бу — хорижда истиқомат қилаётган ватандошлар билан доимий мулоқот ўрнатиш, ҳамкорликни ривожлантириш, уларнинг мамлакатимизда олиб борилаётган ислоҳотлардаги иштирокини қўллаб-қувватлаш, шунингдек, меҳнат мигрантларининг ҳуқуқ ва манфаатларини ҳар томонлама ҳимоялаш. Бугун ана шу жиҳатлар давлатимиз сиёсатининг муҳим йўналишларидан бирига айланди.\n— Эркин Жалилович, хориждаги ватандошларимизни қўллаб-қувватлаш, улар билан алоқаларни мустаҳкамлаш борасида мамлакатимизда кенг қамровли ишлар амалга оширилмоқда. Президентимизнинг Олий Мажлисга Мурожаатномасида ҳам ватандошлар мавзуси алоҳида тилга олинди. Жумладан, “Ватандошлар” жамғармасини тузиш таклифи илгари сурилди. Дастлаб бу ташаббуснинг аҳамияти хусусида сўзлаб берсангиз.\n— Тўғри айтасиз, хориждаги ватандошларимиз билан ҳамкорликни ривожлантириш, уларнинг юртимиз тараққиётига доир креатив ғояларини, ташаббусларини қўллаб-қувватлашга алоҳида эътибор қаратиб келинмоқда. Бу жараёнда чет элларда меҳнат қилаётган ҳамюртларимиз тақдирига ҳам бефарқлик йўқолди. Уларнинг ҳуқуқ ва манфаатларини ҳимоя қилиш учун таъсирчан чора-тадбирлар амалга оширилмоқда. Буларнинг барчасига Президентимиз Шавкат Мирзиёевнинг мустаҳкам сиёсий иродаси, аниқ мақсадлар кўзланган саъй-ҳаракатлари ва ташаббуслари туфайли эришилмоқда.\nАйни шу йўналишда ҳукуматимиз томонидан бир қатор ҳужжатлар қабул қилинди. Хорижда истиқомат қилаётган юртдошларимиз билан ҳамкорлик соҳасида Ўзбекистон Республикаси давлат сиёсати концепцияси тасдиқланди.\nҲозир кўплаб ҳамюртларимиз мамлакатимиз иқтисодиёти, ижтимоий соҳа, илм-фан, маданият, спорт ва бошқа йўналишларни ривожлантиришга, она Ватани — Ўзбекистоннинг обрўсини янада ошириш ҳамда унинг ташқи дунё билан муносабатларини мустаҳкамлашга муносиб ҳисса қўшиб келмоқда.\nДавлатимиз раҳбарининг Олий Мажлисга Мурожаатномасидаги барча таклиф ва ташаббуслар жуда муҳим аҳамиятга эга. Хусусан, “Ватандошлар” жамғармасини тузиш таклифининг асосий мазмун-моҳияти, аввало, хорижда ги юртдошларимизни ҳар томонлама қўллаб-қувватлаш, улар билан ҳамкор лик алоқаларини янада мустаҳкамлаш, ривожлантиришдан ибо рат. Бу ташаббус ватандошларимиз билан самарали ишлашнинг аниқ механизмларини яратишга хизмат қилади.\n—Ўзбекистонлик кўп иқтидорли кадрлар турли сабабларга кўра чет элларга чиқиб кетгани сир эмас. Улар бор салоҳиятини ўзга юртларда намоён қилиб келаётган эди. Президентимиз ташаббуси билан уларнинг кўпчилиги Ватанимизга қайтиб келиб, бугун турли соҳаларда самарали меҳнат қилмоқда. Айтинг-чи, Ўзбекистонга қайтган юртдошларимиз мамлакат равнақи учун қанчалик ҳисса қўшишга улгурди?\n— Дарҳақиқат, кўплаб ватандошларимиз юртимизга қайтиб, турли соҳалар ривожига ўз ҳиссаларини қўшмоқда. Хусусан, улар сафидан юқори малакали мутахассислар давлат ва хўжалик бош қаруви органлари, жойлардаги ижроҳокимияти ҳамда бошқа ташкилотларга ишга қабул қилинди. Ҳозир уларнинг 150 дан ортиғи раҳбар ҳамда масъул лавозимларда фаолият юритиб келмоқда.\nБундан ташқари, 30 дан зиёд хорижий давлатларда истиқомат қилаётган салоҳиятли инвесторлар, малакали мутахассислар, халқаро ташкилотлар вакиллари, олим ҳамда иқтидорли талабалардан иборат 480 дан ортиқ ватандошимиз рўйхати шакллантирилди.\nУлар Ўзбекистон иқтисодиёти ривожига ўз ҳиссаларини қўшиш мақсадида туризм, дас турлаш ва ахборот технологиялари, фан, таълим, тиббиёт, маиший хизмат кўрсатиш, қишлоқ хўжалиги, деҳқончилик, чорвачилик, озиқ-овқат маҳсулотларини, қурилиш молларини ишлаб чиқариш, экспорт, импорт, банк-молия, транспорт-логистика, энергетика каби соҳаларда лойиҳаларни амалга оширишни режалаштирган.\nШу кунгача бу ватандошларимизнинг аксарияти билан видеомулоқотлар ўтказилди. Ҳозир вилоятлар ҳокимликлари, тегишли вазирлик ва идоралар билан бирга улар томонидан билдирилган лойиҳавий таклифлар амалиётга татбиқ этиш учун ишлаб чиқилмоқда.\nЯна бир муҳим жиҳатни алоҳида таъкидлаш зарур. Фаол ватандошларимиз давлатимиз томонидан алоҳида эътироф этиб келинмоқда. Бугунги кунга қадар АҚШ, Россия, Буюк Британия, Германия, Франция ва Хитойда истиқомат қилаётган айрим ҳамюртларимиз Ватанимизнинг юксак давлат мукофотари — “Дўстлик” ордени, “Шуҳрат” ва “Келажак бунёдкори” медаллари билан тақдирланди.\n— Бу каби эътибор чет эл лардаги ватандошларимизни ҳам илҳомлантирмоқда. Ўзларини Ўзбекистондаги ислоҳотларга дахл дор сезиб, узоқдан туриб бўлса-да, мамлакатимиз равнақига ҳисса қўшишга, миллий қадриятларимиз, урф-одатларимизни тарғиб қилишга ундамоқда. Пировардида, хориж мамлакатларида ҳам ватандошларимиз томонидан турли уюшмалар, диаспорал ташкилотлар фаолияти йўлга қўйиляпти. Бу ташкилотлар билан алоқалар қандай?\n— Ватандошларимиз томонидан тузилган уюшмалар, диаспорал ташкилотлар билан ҳамкорлик биз учун муҳим аҳамиятга эга. Чунки хориждаги ҳамюртларимиз қалбида юрт билан фахрланиш туйғусини мустаҳкамлаш, у ерда туғилиб ўсаётган фарзандлар орасида урф-одатларимиз ва она тилимизни кенг ёйишда бундай тузилмаларнинг ўрни катта.\nШундай марказлар аслида Ўзбе кистондаги сиёсий-ҳуқуқий, ижтимо ий-иқтисодий, маданий-маърифий йўналишларда кечаётган ўзгаришлар ва янгиликлар билан боғлиқ хабарларни етказишда кўпроқ ватандошларимизни қамраб олишга, улар билан алоқага киришиб, Ватанимиз манфаатлари йўлида ҳамкорлик ўрнатишга имконият яратади.\nБугунги кунда Ўзбекистоннинг чет элдаги дипломатик ваколатхоналари жойлашган мамлакатларда ва уларнинг консуллик округига кирувчи давлатларда қатор диаспорал ташкилотлар, миллий маданий марказлар фаолият юритмоқда. Ваколатхоналаримиз ана шу каби тузилмаларнинг 150 дан ортиғи билан ўзаро ҳамкорлик алоқаларини ўрнатган.\nУлар иштирокида чет эл давлатларида Ўзбекистоннинг тарихи, маданияти, урф-одатлари ва миллий байрамларига бағишланган ҳамда республикамизнинг сайёҳлик салоҳиятини хорижий жамоатчиликка кенг тарғиб қилишга йўналтирилган тадбирлар ўтказиб келинмоқда.\nБундан ташқари, халқимиз маданиятини кенг ёйиш, ўзбек тилини тарғиб қилиш, ватандошларимиз фарзандларида Ватан туйғусини шакллантириш, ўзлигини унутмаслиги мақсадида диас поралуюшмалар қошида кечки ва якшанбалик мактаблар очилмоқда. Ушбу муассасаларни ўқув қуроллари ва ўзбек тилидаги китоблар билан таъминлаш ишлари изчил давом эттириляпти.\n— Суҳбатимизни меҳнат мигрантлари мавзусида давом эттирсак. Уларнинг манфаатларини ҳимоя қилиш, муаммо ва эҳтиёжларини ўрганиш ҳамда ҳал қилиш бў йича қандай чора-тадбирлар кўрилмоқда?\n— Таъкидлаш жоизки, Ўзбекистонда 2016 йилдан бошлаб аҳоли бандлигини таъминлашнинг муҳим жиҳати сифатида ташқи меҳнат миграцияси масаласига алоҳида эътибор қаратила бошланди. Шу даврдан бошлаб ташқи меҳнат миграцияси жараёнини тартибга солиш мақсадида унинг турли жиҳатларини қонунийлаштиришга қаратилган қатор иқтисодий, ҳуқуқий ва ташкилий чора-тадбирлар амалга оширилди.\nТартибли ва самарали меҳнат миграциясини ташкил этиш, биринчи навбатда, оилалар даромади ошишига, иқтисодиётда малакали мутахассислар шаклланишига хизмат қилади. Шу сабабли хорижий давлатларда меҳнат қилаётган Ўзбекистон фуқароларининг ижтимоий ва меҳнат ҳуқуқларига риоя этишини назарда тутадиган халқаро ҳужжатларни тузишга қаратилган ишлар бажарилмоқда. Россия, Қозоғис тон, Туркия ва Жанубий Корея давлатлари билан меҳнат миг рацияси борасида халқаро битимлар имзоланди.\n2020 йилнинг октябрь ойида Ўзбекистон ҳукумати билан Халқаро миграция ташкилоти (ХМТ) ўртасида ҳамкорлик тўғрисида битим имзоланди. Эндиликда ушбу ташкилот билан битим ижроси юзасидан дастурлар ишлаб чиқиш режалаштирилган.\nБундан ташқари, Ўзбекистон ХМТнинг меҳнат ва миграция соҳасидаги 16 та универсал халқаро шартномаси иштирокчиси ҳисобланади. Ўтган йилнинг ўзида мамлакатимиз ХМТнинг “Халқаро меҳнат стандартларини қўллашни рағбатлантириш бўйича уч томонлама консультациялар” конвенцияси (Женева, 1976 йил 21 июнь) ва “Мажбурий меҳнат тўғрисида”ги конвенциянинг (Женева, 2014 йил 14 июнь) баёнига қўшилди.\nХорижда ишлаётган фуқароларимизни қўллаб-қувватлаш учун Бандлик ва меҳнат муносабатлари вазирлиги қошида алоҳида жамғарма ташкил этилди ҳамда Ташқи меҳнат миграцияси масалалари бўйича Бош вазир маслаҳатчиси лавозими жорий этилди.\nМазкур соҳада мавжуд муаммоларнинг ечимини топиш, хорижда меҳнат қилаётган фуқароларимизни ҳар томонлама қўллаб-қувватлаш бўйича давлат идораларининг аниқ вазифаларини белгилаб бериш мақсадида Президентимиз раҳбарлигида ўтган йилнинг 17 август куни ташқи миграция масалалари бўйича видеоселектор йиғилиши ўтказилди.\n2020 йилнинг 15 сентябрида эса Президентимизнинг “Хавфсиз, тартибли ва қонуний меҳнат миграцияси тизимини жорий қилиш чора-тадбирлари тўғрисида”ги қарори қабул қилинди. Ушбу ҳужжат асосида хорижий давлатларда ўз меҳнат фаолиятини амалга ошираётган Ўзбекистон фуқароларини қўллаб-қувватлаш механизмларини такомиллаштириш, ташқи меҳнат миграцияси соҳасидаги субъектларнинг фаолиятини тартибга солиш, вақтинчалик меҳнат фаолиятини якунлаб, ватанига қайтиб келган фуқароларнинг реинтег рациясини таъминлаш, уларнинг тадбиркорлик билан шуғулланиши учун қулай шарт-шароитлар яратишга қаратилган янги тизим жорий қилинмоқда. Мазкур ҳужжатнинг самарали ижросини таъминлаш мақсадида Ташқи ишлар вазирлигининг махсус чора-тадбирлар режаси тасдиқланган ва у амалга оширилмоқда.\nҚисқа муддат ичида Ўзбекистон Республикасининг хориждаги дипломатик ва консуллик муассасалари томонидан чет давлатларда мавжуд бўлган 12 мингдан ортиқ бўш иш ўринлари аниқланди. Бандлик ва меҳнат муносабатлари вазирлиги билан биргаликда ушбу бўш иш ўринларига фуқароларимизни жойлаштириш мақсадида хорижий ташкилотлар билан ишлар олиб борилди. Мамлакатимиз фуқаролари энг кўп борадиган давлатлар — Россия, Қозоғистон ва Туркия ҳудудларида меҳнат фаолиятини амалга ошираётган ватандошларимиз ҳуқуқларини ҳимоя қилиш мақсадида бу давлатларнинг нуфузли адвокатлик фирмалари билан ҳамкорлик йўлга қўйилди.\n— Қайси мавзуда гаплашмайлик, коронавируснинг салбий таъсири ҳақида айтяпмиз. Бу меҳнат миграцияси жараёнларига ҳам жиддий таъсир кўрсатди. Хусусан, пандемия шароитида хориждаги фуқароларимиз турли синовларга дуч келди.\nУларга ўз вақтида консуллик-ҳуқуқий ёрдам кўрсатиш ва Ўзбекистонга қайтиб келишини ташкиллаштириш бўйича вазирлик томонидан амалга оширилган чора-тадбирлар ҳақида айтиб ўтсангиз.\n— Бундай вазиятда хорижда қолган ватандошларимизга алоҳида эътибор қаратилди. Хусусан, 2020 йил 25 январдан буён Ташқи ишлар вазирлиги ҳузуридаги махсус штаб фаолияти доирасида 550 мингдан ортиқ Ўзбекистон фуқароси Ватанимизга қайтарилди. Улардан 340 мингдан зиёди чартер рейслар, 55 мингга яқини темир йўллар ва 165 мингга яқин фуқаро давлат чегара назорат ўтиш пункти орқали олиб келинди.\nЧет элдақийин аҳволда қолган 100 мингга яқин ватандошимизга ёрдам кўрсатилди. Ҳозир хориж давлатларидан қайтиш истагини билдирган барча юртдошларимиз Ўзбекис тонга қайтарилди.\nЧет элда яшаш учун маблағларсиз ва оғир аҳволда қолган 60 мингдан зиёд фуқароларга озиқ-овқат маҳсулотлари, меҳмонхоналарга вақтинчалик жойлаш ва нақд пул тақдим этиш шаклида моддий ёрдамлар кўрсатилди. Коронавирус пандемияси даврида хорижий давлатлар томонидан 19 миллион АҚШ доллари миқдорида беғараз инсонпарварлик юкларини Ўзбекистонга етказиш ҳамда вазирлик ва идоралар ўртасида тақсимлаш ташкиллаштирилди.\nЎзбекистонда коронавирус инфек ция сининг тарқалишига қарши самарали курашиш мақсадида Германия, Жанубий Корея, Туркия, Хитой ва Россиядан етакчи тиббиёт мутахассислари жалб қилинди.\nЎзбекистон Республикаси фуқароларининг хавфсизлигини таъминлаш учун консуллик ходимларининг иш ва уяли телефон алоқалари Ташқи ишлар вазирлиги, хориждаги дипломатик ваколатхона ҳамда консуллик муассасалар расмий сайти орқали эълон қилиб борилди.\n— Ватандошларимиз энг кўп бўлган мамлакатлардан бири Россия Федерацияси ҳисобланади. Бу ерда ишлаётган фуқароларимизнинг ҳуқуқлари ва қонуний манфаатларини ҳимоя қилишда қандай қулайликлар яратилмоқда?\n— Россия Федерациясида меҳнат фаолиятини амалга ошираётган Ўзбекистон Республикаси фуқароларининг ҳуқуқлари ва манфаатларини ҳимоя қилиш, ноқонуний миграциянинг олдини олиш бўйича Ўзбекистон — Россия ўртасида 5 та халқаро битим имзоланган.\nРоссия ва бошқа хорижий давлатларда юртимизнинг меҳнат мигрантларига ҳуқуқий ёрдам берадиган “Call-марказ”ни Москва шаҳрида ташкил этиш бўйича ишлар ўз ниҳоясига етмоқда.\n2020 йил октябрь ойида Санкт-Петербург шаҳрида Ташқи меҳнат миграцияси агентлиги билан биргаликда ўзбекистонлик меҳнат муҳожирлари учун “Ишга марҳамат” адаптация маркази ишга туширилди.\nЕкатеринбург, Новосибирск, Самара ва Уфа шаҳарларида Ташқи меҳнат миграцияси агентлигининг ваколатхоналарини очишга кўмак берилди. Ваколатхоналар 2020 йил сентябрь ойидан ўз фаолиятини бошлаб юборди.\nЎзбекистонда Россиянинг миграция марказлари офисларини очиш ва ушбу давлатда ишлаш ҳуқуқини берувчи патент олиш тартибини осонлаштириш мақсадида Ўзбекистон Ташқи меҳнат миграцияси агентлиги ва Россия Ички ишлар вазирлигининг “Паспорт-виза хизмати” ташкилоти ҳамда Москва шаҳридаги “Кўп тармоқли миграция маркази” муассасалари ўртасида ҳамкорлик келишувини имзолашда кўмак берилди.\nФуқароларимизга чет тилини ва талаб катта бўлган касб-ҳунарларни ўргатиш мақсадида қисқа муддатда Россиянинг 10 дан ортиқ йирик ўқув марказлари билан келишувларга эришилди. Жумладан, Россия халқлар дўстлиги университети ва “Ворлдскиллс Россия” ташкилотлари билан Ўзбекистондан келган мигрантларни ўқитиш, ётоқхона билан таъминлаш, битирувчиларга Россия ҳудудида амал қиладиган сертификат бериш бўйича келишилди. Айни пайтда фуқароларимиз ушбу марказларда ўқимоқда.\nШунингдек, ўтган йилдан вилоятлар ҳокимликларини ҳам ташқи меҳнат миграцияси фаолиятига доир масалаларни ҳал этишга тизимли жалб этиш бўйича ишлар бошланди. Шу мақсадда ҳокимликлар масъулларининг Россия Федерацияси ҳудудларига ташрифлари ташкил этилди ҳамда видеоанжуманлар ўтказилди.\nБундан ташқари, 2021 йил давомида Россия ҳудудида ўзбекистонлик меҳнат мигрантлари ҳуқуқларини ҳимоя қи лишга қаратилган бошқа қатор муҳим чора-тадбирлар ҳам режалаштирилган. Улар ҳақида газетхонларга батафсил ахборотлар бериб борамиз.\nБир сўз билан айтганда, хориждаги ватандошлар билан ишлаш ва меҳнат мигрантларини қўллаб-қувватлаш мамлакатимиз равнақига хизмат қилади. Ўз навбатида, Ўзбекистоннинг халқчил сиё сатини дунёга танитиб, халқаро нуфузини янада оширади.\n2021 йил 20 январь.


Бугун, 31 май – бутун жаҳонда тамакисиз кун сифатида нишонланади. Мазкур кун арафасида Женевада Reuters агентлигига интервью берган Жаҳон саломатликни сақлаш ташкилотининг тамакига қарши кураш дастури раҳбари Винаяк Мохан Парсад:\n-Ҳар йили жаҳонда тамаки чекишдан 7 миллион одам вафот этади. Айни пайтда иқтисодда ялпи ички маҳсулотнинг 1,8 фоизи, яъни 1 триллион 400 миллиард доллар тамаки истеъмол қилиш эвазига топиладиган даромаддир, -деб айтди.\nЖаҳон саломатлик ташкилоти тамаки етиштириш ҳам экология учун зарарли эканини 30 май куни эълон қилган ҳисоботида таъкидлаган.\nҲужжатда айтилишича, тамаки етиштиришда инсектицид, гербицид каби зарарли кимёвий моддалар қўлланилади. Ҳар йили тамаки япроқларини қуритиш учун эса 11 миллион 400 минг тонна ёғоч сарфланади.\nТашкилот ҳисоботида бир йилда жаҳонда 6 миллиард дона тамаки чекилиши ҳам айтилган..


Қайта яшаргим келади – Сурхон тонги\nБош саҳифа / Жамият / Қайта яшаргим келади\nАпрел 24, 2018\tЖамият Изоҳ қолдириш 629 Кўрилди\nЭрта тонгда ўрнимдан турар эканман, бугунги кунни соғ-омон қарши олганлигим учун яратганга шукрона келтираман. Юртбошимизга, халқимизга, фарзандларим ва набираларимга Аллоҳдан соғлиқ, омонлик сўраб дуо қилиб, турганимда телефон жиринглаб қолди.\n— Бувижон, сизни Термиз давлат университети ота-оналар йиғилишига таклиф этишмоқда, — деди набирам Ҳуснорахон. Розилик бериб, айтилган кунда Термиз шаҳрига йўл олдим. Шаҳарнинг гўзаллиги-ю, осмон ўпар биноларини кўриб, хурсанд бўлдим. Университет биносига қадам қўяр эканман, ёшлигим, талабалик чоғларим эсимга тушиб кетди. Қайтадан ёшаргандек бўлдим. Мени ота-оналар йиғилишига келганлигимни эшитган факультет деканининг ўзи лифт билан бир зумда 4-қаватга, йиғилиш залига олиб чиқди.\nЙиғилишда мусиқий таълим йўналишида олиб борилаётган таълим-тарбия ишлари ҳақида сўзладилар. Давлатимиз томонидан берилган қимматбаҳо либослар, замонавий мусиқа асбобларини кўриб, ота-оналарнинг севинишганини айтмайсиз. Мусиқа кафедраси мудири Абдураҳим Турсунов талабаларнинг мусиқа билан шуғулланишлари, ўз устида ишлашлари учун барча шарт-шароитлар борлигини айтиб, фаол талабалар ота-оналарига миннатдорчилик билдирди.\nБиз замон талабига мос жиҳозланган ётоқхоналарни кўриб қувондик. Тўғриси, 87 ёшда бўлсам ҳам ота-оналар йиғилишига борганимдан хурсанд бўлдим. Олийгоҳ жамоасининг шарафли ва масъулиятли ишларига улкан зафарлар тилайман.\nҚЎНҒИРОТОВА, Ангор тумани\nОлдинги Халқидан қадр топган шоир


“Ўзбекистон Республикасида хизмат кўрсатган спорт устози”га малака тоифаси чекланмаган муддатга берилади – O'zbekiston Milliy paralimpiya qo'mitasi\n“Ўзбекистон Республикасида хизмат кўрсатган спорт устози”га малака тоифаси чекланмаган муддатга берилади\nҲукумат қарори (118-сон, 03.03.2020 й.) билан Спорт-таълим муассасаларининг тренер-ўқитувчилари ва йўриқчи-услубчиларига малака тоифаларини бериш бўйича давлат хизматлари кўрсатишнинг маъмурий регламенти тасдиқланди.\nУнга кўра, давлат хизмати ДХМлар ёки Ягона интерактив давлат хизматлари портали (ЯИДХП) орқали Жисмоний тарбия ва спорт вазирлиги ва унинг ҳудудий бошқармалари томонидан кўрсатилади.\nТренер-ўқитувчиларга қуйидаги малака тоифалари берилади:\n– иккинчи тоифали тренер;\n– биринчи тоифали тренер;\n– олий тоифали тренер.\nЙўриқчи-услубчиларга қуйидаги малака тоифалари берилади:\n– иккинчи тоифали йўриқчи-услубчи;\n– биринчи тоифали йўриқчи-услубчи;\n– олий тоифали йўриқчи-услубчи.\nДавлат хизмати кўрсатилгани учун қуйидаги миқдорда тўловлар ундирилади:\n– ариза кўриб чиқиш учун – БҲМнинг 10 фоизи (22 300 сўм) миқдорида;\n– малака комиссиясини ўтказиш учун – БҲМнинг 1 баравари (223 000 сўм) миқдорида.\nДавлат хизматини олиш учун ЯИДХП орқали мурожаат қилинганда кўрсатилган тўловлар суммасининг 90 фоизи ундирилади.\n“Ўзбекистон Республикасида хизмат кўрсатган спорт устози”, «Қорақалпоғистон Республикасида хизмат кўрсатган спорт устози» унвонига, жисмоний тарбия ва спорт соҳасида илмий даражага эга бўлган шахслар ҳақ тўлашдан озод этилади.\nМалака тоифалари 5 йил муддатга берилади.\n“Ўзбекистон Республикасида хизмат кўрсатган спорт устози” унвонига эга бўлган шахсларга малака тоифалари чекланмаган муддатга берилади.\nМазкур регламент «Халқаро тоифали тренер» малака тоифасини беришга нисбатан татбиқ этилмайди.\nРасман! Токио-2020 Олимпия ва Паралимпия ўйинлари ўз вақтида ўтказилади\nПаралимпия ўйинлари: Пара камондан ўқ отиш


Тўлов терминалларининг фойдаланувчилари диққатига!\nТўлов терминалларидан (кейинги ўринларда терминал деб юритилади) бугунги кунда кўплаб йўналишдаги савдо ва хизмат кўрсатиш шаҳобчаларида фойдаланилмоқда. Уларнинг узлуксиз ишлаши карта эгаларига ҳам, савдо шаҳобчасига ҳам бирдек муҳим ҳисобланади. Лекин, техника ишлатилавергани сари ишчи ҳолатини йўқотиши, ўзининг белгиланган фойдаланиш (эксплуатация) даврини ҳамда циклини ўтаб бўлганидан кейин бузилиши табиий ҳол. Бундай вақтда терминал фойдаланувчиси – савдо шаҳобчаси қандай иш тутиши лозим?\nЎзбекистон Республикаси Марказий банки Бошқаруви ва Давлат солиқ қўмитасининг 2009 йил 20 июндаги 18/1, 2009-20-сонли қарори билан тасдиқланган “Тўлов терминаллари билан жиҳозлаш ва аҳоли билан пул ҳисоб-китобларини амалга оширишда уларни қўллаш тартиби тўғрисида”ги Низомга асосан, савдо ва хизмат кўрсатиш объектлари раҳбарлари тўлов терминали техник ёки дастурий носоз ҳолатга келиб қолганда, бу ҳақда бир кундан кечиктирмасдан давлат солиқ хизмати органига ва хизмат кўрсатувчи тижорат банкига ёзма ёки электрон шаклда хабар бериши шартлиги, шунингдек, савдо ва хизмат кўрсатиш объектлари раҳбарлари ўн кун муддат ичида тўлов терминалларини соз ҳолатга келтириш чораларини кўришлари лозимлиги белгилаб қўйилган.\nБугунги кунда “Ўзкарт” банклараро чакана тўлов тизимга аъзо барча тижорат банклари “EOPC Technology” МЧЖ (Сервис маркази) билан терминал, банкомат ва инфокиоскларга сервис хизмати кўрсатиш бўйича шартнома тузган. Сервис маркази тўғридан-тўғри ишлаб чиқарувчи корхоналар билан ҳамкорлик қилади, мутахассислари ишлаб чиқарувчиларнинг ўқув марказларида малака оширган, таъмирлаш учун зарур бўлган эҳтиёт қисмлар айнан ишлаб чиқарувчиларнинг ўзидан олиб келинади. Сервис марказининг Қорақалпоғистон республикаси ва барча вилоят марказларида филиаллари мавжуд. Филиалларда сервис маркази фаолиятига таалуқли барча хизматлар кўрсатилади.\nEOPC Technology сервис маркази таъмирланган терминалларни “Ўзкарт” тизимининг хавфсизлик талабларига жавоб беришини ҳамда сифатли ишлашини кафолатлайди!\nUzCard © 2014-2019


Эрдўғон Туркия Қора денгиздан газ қазиб олишини билдирди\n22 октябр 2020, Тошкент вақти: 15:14\nПрезидент Ражаб Тоййиб Эрдўғон 21 август куни халққа мурожаат қилиб, Қора денгизнинг Эрегли ҳудудида 320 миллиард метр куб бўлган газ захираси топилганини эълон қилди.\nБу заҳира Туркиянинг “Фотих” бурғаловчи кемаси томонидан 30 июндан бошлаб ўтказилаётган тадқиқот натижасида аниқланган.\nЭрдўғон мазкур газ захираси 2023 йилдан бошлаб Туркия томонидан қазиб олиниши режалаштирилаётганини ҳам айтиб ўтди.\nГаз топилган ҳудуд Қора денгиз орқали Болгария ва Руминия билан чегарадош. Туркия 2019 йилда Озарбайжон, Россия, Эрон, Қатар ва Жазоирдан 45 миллиард долларлик газ сотиб олган.


БМТ Кофи Аннанни хотирлади\n23-08-2018, БМТ дунёда\nБМТ Бош котиби Кофи Аннанда бўлган БМТ ғояларига содиқлик, инсонийлик, ақл-заковат, ғамхўрлик ва ғояларни ҳаётга тадбиқ эта олиш фазилатлари ҳақида шанба куни вафот этган БМТнинг еттинчи Бош котиби хотирасига бағишланган маросимда алоҳида қайд этди.\n“У янги ғояларни илгари сурди ва БМТ оиласининг ишига янги одамларни жалб қилди. У бизнинг миссиямиз ва БМТ ролини қизғин қўллаб-қувватлар эди. Ташкилотнинг ўзида ва ундан ташқарида у сайёрамиз аҳолисига ёрдам бера олишга ишончни тиклай олди”, - деди сказал Антониу Гутерриш.\nАннан ютуқлари қаторида Гутерриш Мингйиллик ривожланиш мақсадларининг қабул қилиниши ва ОИВ/ОИТС, сил ва малярия билан курашиш бўйича Глобал жамғарманинг яратилишини қайд этди.\n«У овозидан маҳрум бўлганларнинг овозига айланди. У мураккаб муаммолардан қочмасдан, зиддиятларни бартараф этиш йўлларини қидирган, ҳуқуқлари камситилган одамларни ҳимоя қилар эди – деб эслатди Бош котиб. – У бошқаларга қарши чиқмасдан, ўзининг фикрида қатъий турган. У жуда оқил ва кучли ва шу билан бирга камтарин, хушмуомала ва истараси иссиқ инсон бўлган”.\nКофи Аннан 90-чи йилларда Руанда ва Сребреницада рўй берган фожиаларга олиб келган БМТнинг жиддий хатоларини тан олишдан ҳам қўрқмаганлигини Гутерриш қайд этди. У бу каби дахшатли ёвузликларга халқаро ҳамжамият муносабатини ўзгартириш ва ўтмишдаги хатолар қайтарилмаслиги мақсадида БМТга тергов ўтказишни тайинлади.\nБМТ Бош котиби лавозимини тарк этгандан сўнг, Кофи Аннан жамоатчилик ишлари билан шуғулланишни давом эттирди. У БМТ араб давлатлари Лигасининг Сурия бўйича Махсус вакили этиб тайинланди ва низони бартараф этиш учун кейинчалик “Аннан режаси” деб аталган режани таклиф этди. Аммо томонларнинг музокаралар олиб боришга ва инқироздан чиқиш йўлларини топишга ниятлари йўқлигини айтиб, бу лавозимда иккинчи муддатга қолишни истамади.\nЎтган йили собиқ Бош котиб Мьянманинг Ракхайн штати муаммолари бўйича Маслахат комиссиясини бошқарди. У ерда хавфсизлик кучлари рохинджа мусулмонларга қарши мисли кўрилмаган жиноятлар содир этишган. Комиссия Бангладешга қочган юз минглаб рохинжаларнинг ўз хохиши билан қайтиши ва қайтганлар учун хавфсиз ва муносиб яшаш шароитларини яратишга қаратилган қатор тавсияларни ишлаб чиқди.\nАнтониу Гутерриш Кофи Аннаннинг унга ва БМТга берилган Тинчлик бўйича Нобел мукофотини тақдим этиш маросимида айтилган сўзларини келтирди: “Одамлар ҳаётининг узоқ вақт мобайнида сақланиб қоладиган хақиқий яхшиланишларга эришиш БМТда бизнинг ишимизнинг асосий мезонидир”.\nБМТ Бош котиби бугунги куннинг сиёсий зиддиятлар ва тўхтовсиз низолар шароитида Кофи Аннанда бўлган тинчлик руҳи хозир аввалгидан ҳам кўпроқ зарурлигини таъкидлади.


«Президент билдирган ишонч ҳаммасини эплашим учун катта мотивация бўлди»\nСуҳбат 9 феврал 2021 622\nХалқ депутатлари Фарғона вилоят Кенгашининг навбатдан ташқари бўлиб ўтган сессиясида Президент Шавкат Мирзиёев сўзга чиққан «Фарғонаазот» акциядорлик жамияти ёшлар етакчиси Бобурбек Мўминовни Фарғона шаҳар ҳокимининг биринчи ўринбосари лавозимига тайинлаш бўйича топшириқ бергандилар.\nБобурбек Мўминовга боғланиб, унинг таассуротлари ва режаларига қизиқдик:\n«Ўша кунги учрашув Президентимиз айтганларидек, ҳаётимни ўзгартирди. «Фарғонаазот» АЖ ёшлар Кенгаши раиси сифатида 3 йилдан буён фаолият юритардим. Тошкент ахборот технологиялари университети Фарғона филиалини тамомлаганман. Ёшлар Кенгаши раиси сифатида кетма-кет 3 йил вилоятда «Энг яхши ёшлар Кенгаши» сифатида эътироф этилганман. Ҳозирда Президентимиз топшириқларига асосан, Фарғона шаҳар ҳокимининг биринчи ўринбосари лавозимида фаолият юритяпман.\nПрезидентдан ишонч олиб, лавозимга киришиш жуда катта масъулият эканлигини илк иш кунимдан ҳис қилдим. Фарғона шаҳрида саноат, тадбиркорлик, қурилиш, ахборот-коммуникация тармоғи, туризм, камбағалликни қисқартириш соҳаларида аниқ муаммоли масалаларни ҳал этиш бўйича тизимли ишларни амалга оширишнинг ўзи бўлмайди. Бу конкрет механизм талаб этади.\nЖойлардаги вазиятни атрофлича ўрганиш, аҳоли ва тадбиркорларнинг реал муаммолари билан танишиш, камчиликларни бартараф этиш ва қисқа вақт ичида сезиларли натижаларга эришишга қаратилган самарали ечимларни ишлаб чиқиш, идоралар, саноат бирлашмалари, маҳалла фуқаролар йиғинлари билан яқиндан фаолият олиб боришни режалаштирганман.\nШунингдек, инвестицион фаолиятни кучайтириш ва маҳаллий аҳолини тадбиркорликка жалб этиш борасидаги муваффақиятли ишларни олиб бориш махсус қатламларни иш билан таъминлаш масаласини ҳал этишга ёрдам беради.\nБиламан, мен учун осон бўлмайди, лекин Президент билдирган ишонч ҳаммасини эплашим учун менга катта мотивация».


«Аксарият сотувчилар қушларни умумий ном билан «сайроқи» деб аташади. Экологик партия ҳамда Экология ва атроф-муҳитни муҳофаза қилиш қўмитаси қуш ва жониворлар сотиладиган бозорларни жиддий назоратга олиши, йўқолиб бораётган флора ва фауна намоёндаларининг сотилишига чек қўйиши, сотувчиларни жазога тортиши лозим.\nАна шундай қушлардан бири қорабош саъва Ўзбекистон «Қизил китоби»га киритилган. Қушчанинг вазни атиги 20 грамм, қанотларини ейганда 23 см.гача боради. Ҳаттоки тутқунликда ҳам тинмай сайрайди. Агарда яхши боқилса, 15-20 йил яшайди.\nҲозирда сони жуда камайиб кетган», — дейилади хабарда.\nКиритилди: 16:36 06.10.2019. Ўқилди: 2537 марта. Фикрлар сони: 0 та.


Ўзбекистон банкларида доллар 9450 сўмгача кўтарилди, Шавкат Мирзиё Қорақалпоғистонга қочди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:47 - Ўзбекистон банкларида доллар 9450 сўмгача кўтарилди, Шавкат Мирзиё Қорақалпоғистонга қочди\n20 август куни Ўзбекистон банклари бир АҚШ долларини 9 450 сўмдан сотишни, 9200 - 9350 сўмдан сотиб олишни бошлади. Сўнгги бир кун ичида банкларда долларнинг курси камида 200 сўмга ошди.\nSpot’нинг ёзишича, Америка валютаси курси биржада ҳам ўсиб бормоқда. 19 август куни Ўзбекистон валюта биржасидаги савдолар якуни бўйича бир доллар 9 129 сўмга тенг бўлди - бу 16 августдаги кўрсаткичдан 45 сўмга кўп. Савдолар ҳажми 94 миллион долларга етди.\nЎзбекистон Республикаси Марказий банки 16 августдан хорижий валюталарнинг сўмга нисбатан янги қийматини белгилади. Унга кўра, 1 АҚШ доллари 179 сўмга кўтарилган ва 1 доллар 9061 сўмга етган. Бу илк бор расмий курс 9000 сўмлик нуқтадан ошиши бўлганди.\nБу аҳволда Тошкентда қолишдан қўрққан Президент Шавкат Мирзиё Қорақалпоғистонга кетворибди. Бу ҳақда Ўзбекистонда ҳукмронлик қилаётган тожиклар режимининг бош қўғирчоқ оммавий ахборот воситаси ЎзА эрталаб хабар тарқатган эди.


Россиялик вирусологлар коронавируснинг янги штамми келтириб чиқадиган хавфни маълум қилди - Daryo\n06:22, 22.12.2020 38690\nРоссиялик вирусологлар коронавируснинг янги штамми келтириб чиқадиган хавфни маълум қилди\nБуюк Британияда рўйхатдан ўтган коронавируснинг янги тури тез тарқалиб, тиббиётга юкни кўпайтиради. Бу ҳақда «РБК» билан суҳбатлашган вирусологлар маълум қилди.\nФедерал ва фундаментал тиббиёт илмий-тадқиқот марказининг етакчи тадқиқотчиси, вирусология профессори Александр Чепурновнинг сўзларига кўра, бошқа мамлакатларда, шу жумладан, Россияда янги штамм пайдо бўлиши эҳтимолдан йироқ эмас.\n«Ўйлайманки, барибир у кириб келади, бизнинг чегараларимиз ҳам ёпиқ эмас. Шуни англаш керакки, биз ҳаммамиз анчадан бери енгил ваҳима ҳолатида эдик ва шунинг учун бундай нарсалар, эҳтимол, кучли ҳиссиёт билан қабул қилинади. Қандай бўлмасин, бу яхши нарсага олиб келмайди, беморларнинг сонини ва вирус тарқалиш тезлигини оширади», – деди Александр Чепурнов.\nВирусологнинг фикрига кўра, вируснинг янги варианти тезроқ тарқалиши мумкин бўлганлиги сабабли у аста-секин асл штамм ўрнини босади.\n«Ҳеч бўлмаганда тарқалиш, кўпайиш тезлигида афзалликларга эга бўлган ҳар қандай биологик организм доим ўзидан аввалги кучсиз турини мағлуб қилади», – деб таъкидлади Чепурнов.\nМосква давлат университети профессори, биология фанлари доктори, вирусолог Алексей Аграновскийнинг таъкидлашича, Буюк Британия билан бир қатор мамлакатларнинг ҳаво қатновини чеклаш коронавируснинг янги турини тарқалишининг, ҳеч бўлмаганда, вақтинча олдини олиш учун оқилона чора.\n«Албатта, инсон ўжар мавжудот, кимдир саёҳат қилади, эртами-кечми вирус бошқа мамлакатларга олиб келинади. Аммо ўзини ҳимоя қилиш мумкин бўлса, бундай чораларни кўриш яхшироқ», – дейди Аграновский.\nВирусологнинг таъкидлашича, эҳтимол, янги штамм касалликнинг ривожланишига таъсир қилмайди ва ўлим сонини сезиларли оширмайди.\n«Аммо бу янги одамларга тезроқ юқади. Бу шундай тез юқувчан вирус, демак, бу ташвишланишга арзийди», – деди у Алексей Аграновский.\nАграновскийнинг сўзларига кўра, янги штамм ҳақида етарли маълумотга эга эмаслигига қарамай, мавжуд вакциналар уни тўхтата олади, деб тахмин қилиш мумкин.\n«Вируснинг бошоқсимон оқсили ёки унинг бир бўлаги вакцинанинг фаол қисмидир, бу вакцина танага киритилади ва бунга жавобан антитаналар ишлаб чиқарилади. Улар ушбу оқсил таркибида кўп жойларда ишлаб чиқарилади. Агар вируснинг янги мутацияси пайдо бўлса ва у тез тарқалса, эҳтимол у бир оз бошқача бошоқсимон оқсилга эга бўлади. Аммо вирус тубдан ўзгармайди, бунинг эҳтимоли жуда кам.\nЭҳтимол, янги штамм уни зарарсизлантирадиган ва тўхтатиб қоладиган мавжуд вакциналар учун нишон бўлади. Демак, шу сабаб ҳали умид бор», – дейди Аграновский.\nШунингдек, Янги штамм сабаб 20 дан ортиқ мамлакат авиақатновларни чеклади.\n13:51, 22.11.2021 67467\n15:59, 29.11.2021 49929\n23:45, 05.12.2021 30257\n23:11, 05.12.2021 33886\n22:45, 05.12.2021 16112\n22:12, 05.12.2021 7332\n12:13, 04.12.2021 99854\n11:54, 04.12.2021 83193\n08:13, 04.12.2021 63147\n16:42, 04.12.2021 59371


Божхоначилар қарийб 3,5 миллиард сўмлик сифати кафолатланмаган дори воситалари ва тиббиёт буюмларини фош этишди\nБожхоначилар қарийб 3,5 миллиард ...\nҚонунбузарлардан бири қўлга олиниш жараёнида қочишга уринган\nБожхона ходимлари сифати кафолатланмаган дори воситалари ва тиббиёт анжомларини ноқонуний айланмасига қарши кескин кураш олиб боришмоқда.\nЖорий йилнинг 20-21 апрель кунлари Давлат божхона қўмитаси Контрабанда ва божхона қонунчилиги бузилишига қарши курашиш бошқармаси ходимлари томонидан ана шу каби йирик қонунбузарлик ҳолатлари фош этилди. Самарқанд вилояти Булунғур туманида ўтказилган тезкор тадбирда фуқаро З.Х. бошқарувида бўлган “Нексия” русумли автоулов кўздан кечирилганда, муқаддам қўшни давлатдан айланма йўллар орқали Навоий вилоятига олиб келинган 10,6 минг донадан ортиқ дори воситалари ва 64 дона электр ҳисоблагичлар борлиги аниқланди.\nМазкур автоулов билан биргаликда Тошкент шаҳри томон ҳаракатланаётган, фуқаро М.Қ. бошқарувидаги яна бир “Нексия” русумли автоулов ҳам тезкор кузатувга олинди. Автомашинадаги юклар Зангиота туманидаги хонадонлардан бирига туширилаётган вақтда, давлат божхона хизмати органлари ходимларини кўриб қолган шахс дарров рулга ўтириб, қочишга уринди.\nУнинг қочишга уриниши бекорга эмас экан. Ушбу юклар туширилаётган хонадон кўздан кечирилганда эса бу ерда ҳеч қандай ҳужжатлари бўлмаган 1081 дона дори воситалари, 330 кг. мис, 49 дона электр ҳисоблагичлар борлиги аниқланди.\n“Бузоқнинг югургани сомонхонагача” деганларидек, халқимиз саломатлигидан кўра ўзининг жиғилдонини кўпроқ ўйлаган ушбу шахс тезкор тадбир давомида Сирдарё вилоятининг Мирзаобод туманида ашёвий далиллар билан божхоначилар томонидан қўлга олинди.\nУнинг бошқарувидаги автомашина кўздан кечирилганида, автомашинада ҳеч қандай ҳужжатлари бўлмаган 14 685 дона тиббиёт буюмлари ва дори воситалари, алкоголли ичимликлар учун мўлжалланган 400 минг дона қалбаки акциз маркалари, 830 дона болалар сўрғичи ва 36 дона электр ҳисоблагичлар борлиги аниқланди.\nЮқоридаги тезкор тадбир натижасида умумий қиймати тахминан 1,9 млрд. сўмлик хорижда ишлаб чиқарилган товар-моддий бойликларнинг ички ҳудудда ноқонуний айланиши олди олинди.\nТошкент вилояти божхона бошқармаси Контрабанда ва божхона қонунчилиги бузилишига қарши курашиш бўлими ходимлари ҳам шу каби қонунбузарлик ҳолатини фош этишди. “Наманган-Тошкент” йўналиши бўйлаб ҳаракатланаётган фуқаро Х.Ғ. бошқарувидаги юк автоулови Тошкент вилояти Оҳангарон туманида тўхтатилиб кўздан кечирилди.\nНатижада, ушбу юк автомашинасида фуқаро М.Ю. томонидан олиб кетилаётган, муқаддам қўшни давлатдан айланма йўллар орқали олиб кирилган қиймати тахминан 1,5 млрд. сўмлик 11,7 минг донадан ортиқ “Herbalife” брендига тегишли косметика воситалари, биологик фаол қўшимчалар ва бошқа хўжалик моллари борлиги аниқланди.\nҚорақалпоғистон Республикаси божхона бошқармаси ходимлари томонидан фош этилган божхона қонунбузилиши ҳолатида эса “Саратов-Тошкент” халқаро йўналишидаги поезд йўловчиси, фуқаро Х.О.нинг қинғир қилмишлари фош этилди. Ушбу шахс хорижда ишлаб чиқарилган, қиймати 75 млн. сўмлик 3000 дона “Кетгут” номли жарроҳликда фойдаланиладиган тиббиёт ипларини перронда ноқонуний тушириб қолдираётган вақтида тўхтатиб қолинди.\nРақамларга мурожаат қилсак, 2019 йилнинг ўтган даври мобайнида давлат божхона хизмати органлари томонидан 210 та ҳуқуқбузарлик ҳолатида 9,5 млрд. сўмлик сифати кафолатланмаган тиббиёт буюмлари ва дори воситалари ашёвий далил сифатида олиб қўйилган.


«Art Soft Holding» МЧЖ – водийнинг энг йирик агросаноат кластери\nСаноат 1 октябр 2020 127\nҲудудларда саноатни ривожлантириш, рақобатбардош маҳсулотлар ишлаб чиқаришни кенгайтириш – шу куннинг энг муҳим талаби.\nБу борада мамлакатимиз, хусусан, вилоятимизда Президентимиз томонидан белгилаб берилган устувор вазифалар ижроси юзасидан муайян ишлар амалга оширилмоқда. Айнан мана шу жараён билан яқиндан танишиш мақсадида вилоятдаги бир қатор ОАВ ходимлари иштирокида “Art Soft Holding” МЧЖ агросаноат кластерига пресс-тур уюштирилди.\nПресс-тур иштирокчилари дастлаб Мингбулоқ туманидаги пахта далаларида бўлдилар.\nТаъкидлаш жоизки, жамиятга Поп туманидан 31,5 минг гектар ва Мингбулоқ туманидан 30,9 минг гектар ер майдонлари ажратилган ва кластер корхонаси фермер хўжаликлари билан янгича ишлаш усулини амалиётга жорий этган. Замонавий кластер тизимининг авфзаллиги, деҳқончиликка янги инновацион усулни олиб кирилиши катта ўзгаришларга сабаб бўлди. Натижада “Art Soft tex cluster” фермер хўжалиги томонидан 2019 йилда Мингбулоқ ва Поп туманларида 57628 тонна пахта етиштириш режаси ўрнига 66178 тонна пахта режадан 14.8 % кўп етиштирилди. Бир неча йиллардан буён пахта сотиш режасини бажармаётган Поп тумани 2019 йилда пахта сотиш режасини 110 % га бажарди.\n2020 йилда Мингбулоқ ва Поп туманларида 23218 гектар майдонда чигит экилиб, 63 900 тн. пахта хом-ашёси етиштириш режа қилиб олинган. Ҳозирда 12 сентябрдан терим мавсуми бошланиб, теримчилар ва пахта териш машиналари ёрдамида пахтани нес-нобуд қилмасдан териб олиш йўлида қизғин меҳнат қилинмоқда.\nСўнгра машина-трактор паркида бўлган ОАВ ходимлари хориждан келтирилган янги техникалар ва уларнинг имкониятлари билан танишдилар. Корхона томонидан 2019 йил ва 2020 йилнинг ўтган даврида 788 та 246 592 млн. сўмлик трактор ва бошқа агрегатлар сотиб олинган. Ҳар бир техниканинг ЖПС тизимига уланганлиги иш жараёнида узилишлар бўлмаслигини таъминлайди.\nБу йил пахтани терим машиналарида теришга алоҳида эътибор қаратилмоқда. Жумладан, Мингбулоқ туманида 21 та ва Поп туманида 20 та пахта териш машиналари иштирок этаяпти. Бу йил қўл терими билан биргаликда Мингбулоқ туманида 6 720 га ва Поп туманида 3 200 га майдонда жами 27.1 минг тонна пахта териш машиналарида териш режалаштирилган ва пахта териш машиналари учун қўшимча 70 дона прицеплар олиб келинган.\nҚабул пунктларида бўлган иштирокчилар пахтани қабул қилиш ва сифатини аниқлашнинг энг замонавий усуллари билан танишдилар. Қабул пунктида пахта сифатини текшириш ва қабул қилиш жараёни кузатув камераларида акс этади. Энг муҳими, аниқлик ва ҳаққонийлик фермерларнинг қабул пункти ишидан норизо бўлмаслигини таъминлайди.\nПресс-тур қатнашчилари ўз навбатида “Art Soft Textile” фабрикасиа ҳам бўлдилар. Бу ерда ип ҳолида олиб келинган хом-ашёдан тайёр маҳсулот ишлаб чиқарилади. Тўқиш, бўяш, хуллас, маҳсулотни тикиб тайёрлашгача бўлган жараён энг замонавий хорижий ускуналарда амалга оширилади. Чунки корхонанинг маҳсулотга қўядиган сифат талаби жуда юқори. Асосий қисми хорижга экспорт қилинаётган маҳсулотлар шунинг учун ҳам харидоргир. 100 фоиз табиий пахта матосидан тайёрланаётган момиқ сочиқлар ва ётоқхона учун мўлжалланган маҳсулотлар кучайтирилган сифат текширувидан ўтгачгина, буюртмачига юборилади. Барча жараён рақамлаштирилган бўлиб, хориждаги буюртмачи маҳсулотнинг қанча тайёрлангани ва сифатини кузатиб туриш имконига эга.\nФабрика директори Нуруллоҳ Асроровнинг маълум қилишича, келгуси 3 йил давомида “Art Soft Holding” МЧЖ томонидан 100 миллион долларлик лойиҳалар амалга оширилади. «Art soft tex cluster» фермер хўжалиги (пахта хом ашёси, бошоқли дон ва бошқа қишлоқ хўжалиги экинларини етиштириш корхонаси), «Art soft fiber» МЧЖ (пахта тозалаш, қабул қилиш ва пахта хом ашёсини қайта ишлаш корхонаси), «Artsoft oil» МЧЖ (ёғ-мой маҳсулотлари ишлаб чиқариш корхонаси), «Art soft seeds» МЧЖ (пахта, бошоқли дон ва бошқа қишлоқ хўжалиги экинлари уруғликларини етиштириш ва тайёрлаш уруғчилик корхонаси), «Art soft laboratory» МЧЖ (тупроқ таркибини текшириш, ўсимликларни касаллик ва зараркунандалардан ҳимоя қилиш, ишлаб чиқарилаётган маҳсулотлар (ун, ўсимлик ёғи ва шу кабилар) сифатини текшириш лабораторияси), «Art soft greenhouse» МЧЖ (замонавий иссиқхона комплекси), «Art soft livestock» МЧЖ (чорвачилик комплекси-сут ва гўшт етиштириш ҳамда уларни қайта ишлаш корхонаси), «Art soft flour» МЧЖ (дон қабул қилиш ва қайта ишлаш корхонаси), «Artsoft feed» МЧЖ (омихта ем ишлаб чиқариш корхонаси), «Art soft enginering» МЧЖ (қишлоқ хўжалиги техникаси ишлаб чиқариш ва таъмирлаш корхонаси), «Art soft agro consulting» МЧЖ (қишлоқ хўжалиги йўналишида илмий-тадқиқот институтлари билан ҳамкорликда ишларни ташкил этиш ҳамда суғурта ва молия масалаларида кўмаклашиш корхонаси), «Art soft tex» МЧЖ (пахта толасини қайта ишлаш, тайёр тўқимачилик ва тикувчилик маҳсулотлари ишлаб чиқариш тўқимачилик комплекси), «Art soft tex spinning» МЧЖ (ип-калава ишлаб чиқариш фабрикаси), «Аrt soft spinning» МЧЖ (ип-калава ишлаб чиқариш фабрикаси) шулар жумласидан. Ушбу лойиҳалар амалга ошиши натижасида яна 1200 дан ортиқ янги иш ўринлари яратилади.\nБугунги кунида холдинг компанияси таркибида “Art Soft Textile”, “Art Soft Chamanzor”,”Art Soft Promzona”, “Art Soft Nanay”, “Art Soft Bo`ston”, “Art Soft Spinning”, “PapFen” каби еттидан ортиқ корҳоналар фаолияти тўлиқ йўлга қўйилди. Мазкур корҳоналар томонидан жорий йилнинг ўтган 7 ойи давомида 133,5 млрд. сўмлик тўқув-трикотаж маҳсулотлари ишлаб чиқарилди. Шундан 11,8 млн. АҚШ доллари миқдоридаги маҳсулотлар МДХ давлатларига экспорт қилинди.\nЭнг асосийси, холдинг компанияси таркибидаги корхоналарда 3250 нафардан ортиқ аҳоли иш билан таъминланди. Уларнинг қарийб 75% фоизини ёшлар ва хотин-қизлар ташкил этади.\nФабрикада ишчилар учун барча шароитлар яратилган. Ишчилар учун махсус автобуслар ажратилган, 3 маҳал иссиқ овқат ва махсус иш кийимлари билан бепул таъминланади, маошлар барча ишчиларни қониқтиради. Ижтимоий қўллаб-қувватлаш мақсадида ҳам эътиборга молик ишлар амалга оширилмоқда.


Давлат ва ОАВ: Ахборот майдонида монополияга чек қўйиш вақти келди\nЎзбекистон 22:00 / 16.08.2017 23803\nКейинги бир йил ичида юртимизда электрон оммавий ахборот воситалари — Интернет сайтларнинг машҳурлиги ва оммабоплиги жуда ошди. Юртимизда оламшумул ўзгаришлар бўлмоқда, янгиликлар жуда бисёр, буларнинг тезкорлик билан етказишда оммавий ахборот воситалари ичидан айнан интернет сайтлар беминнат тер тўкишмоқда.\nБизнинг сайтимиз — KUN.UZ ҳам тезликда эл оғзига тушди, кўплаб юртдошларимиз бизни ўқишади, бизга ишонишади, мурожаат қилишади, таҳририятимизга кунига 100дан ошиқ хат келиши ҳам фикримизни исботлаб турибди.\nТаҳририятимиз ўз фаолиятини тобора кенгайтириб бормоқда, секин-аста барча вилоятларда ўз мухбирлик тармоқларимизни очишни режалаштирганмиз ва Ўзбекистон бўйлаб ўз мухбирларимиз янгиликларни жўнатиши, жойлардаги фуқароларнинг муаммоларини ёритиб, мутасаддилар эътиборини жалб қилиб, уларни ҳал этишда ёрдам қўлини чўзиш асосий режаларимиздан саналади.\nДавлат ташкилотлари ва идоралари ҳам тобора биз билан яқиндан ҳамкорлик қила бошлашди. Сайтимизда Адлия вазирлиги билан ҳамкорликда очилган “Юридик хизмат минбари” ҳам бунга далил. Бундан ташқари, Халқаро пресс клуб билан ҳамкор саналамиз, шунингдек, прокуратура, ИИБ ва бошқа давлат органлари брифингларида ҳамиша мунтазирмиз.\nЛекин бу биз эришмоқчи, мухлислар учун йўлга қўймоқчи бўлган нарсаларнинг ҳаммаси ҳам эмас. Секин-аста халқимизга энг расмий янгиликларни ҳам тезкорлик билан етказишни мақсад қилганмиз. Шу сабабли ушбу мақола орқали мутасадди шахслар ва идораларга айрим талаб ва таклифлар билан мурожаат қилмоқчимиз.\nМаълумки, шу пайтгача юртимизга хориждан расмий ё норасмий делегация ташриф буюрадими, матбуот анжумани ўтказадими, ҳукумат йиғилишлари ўтадими, Президент фармони, қарорлари ёки фармойишлари, Вазирлар маҳкамасининг қарорлари эълон қилинадими — барчаси ЎзАда ёритилгач, айниқса кечки «Ахборот» дастурида эълон қилиб бўлинганидан сўнгра таҳририятларга тарқатилиб келинган. Жумладан, бизга ҳам.\nАйниқса давлат ва ҳукумат даражасидаги анжуманларда қатнашиш учун нафақат хусусий, ҳаттоки давлат ва партия нашрларига ҳам рухсат йўқ. Барчаси ЎзАда эълон қилинади. Ҳамма ЎзАдан кўчириб босади. Яқин яқингача бундай тадбирларда нашрларнинг ўз мухбирлари қатнашиб, репортаж, мақолалар ёзишар эди.\nҲозир Президент фармонлари ва қарорлари бевосита давлат раҳбарининг расмий сайтида тезкорлик билан эълон қилина бошланди. Бу борада биз каби интернет-сайтлар бироз енгил тин олишди. Тезкорликни давлат раҳбари матбуот хизматининг ўзи бошлаб берди. Лекин қолганлар ҳозирча жим.\nТуркия президенти Ражаб Тоййиб Эрдўғаннинг Самарқандга зиёрат ташрифини эсга олинг. Бу ташриф ҳақида ЎзА фақатгина кечқурун умумий маълумот бериш билан чекланди. KUN.UZ кун бўйи Туркия телевидениеси орқали жонли эфирга узлуксиз узатилиб турган репортажлар, турк сайтларида эълон қилиб борилган хабарлар асосида материал тайёрлашга мажбур бўлди.\nҲиндистон бош вазири Нарендра Модининг Марказий Осиё давлатлари бўйлаб уюштирган турнеси давомида ҳам расмий хабар кечқурун чиққунга қадар Модининг Твиттер аккаунти биз учун бош манба бўлиб хизмат қилиб турди.\nҚирғизистон президенти Алмазбек Атамбоев Самарқандга ташриф буюрганида ҳаттоки қирғиз сайтларидан тезкор хабарларни таржима қилиб ўтирдик.\nЎзАда раҳбар алмашди. Телевидениеда янги «Ўзбекистон 24» телеканали очилди. Балким яқин орада бу борада олдинга силжиш кузатилар — ҳаммаси шунга қараб кетаётгани рост. Лекин биз каби интернет нашрларга ўз ишимизни давлат агентлиги ёки телеканалларига боғлиқ равишда эмас, тўғридан-тўғри амалга ошириш имконияти тақдим этилишини чин дилдан истаймиз.\nЎзингиз ўйланг, давлатимиз раҳбарининг пойтахтимиз туманлари ва вилоятларга ташрифи ўта сермазмун бўлмоқда. Ёки кунора турли мавзуларда видеоселекторлар ўтказилмоқда. Кейинчалик, орадан кунлар ўтгач, Президент ўша ташрифлар ёки мажлислар давомида ўта муҳим гапларни айтгани ойдинлашади.\nЛекин бу ташрифлар ва мажлислар ҳақидаги кадрлар телевидениеда кечикиб, қисқартирилиб берилмоқда — масалан, телевидениедаги ахборот дастурларида 3–4 дақиқали лавҳалар кўринишида. ЎзАда эса жуда қисқача, умумий гаплар билан ёзилган хабар тарзида ёритилади. Боз устига, 8 тилда хабарлар тарқатишига қарамасдан, бу сайтга кунига 4,5–5 минг атрофида одам ташриф буюради.\nҚизиқ ҳолат юзага келяпти-да. Давлат ўз нашрларининг обунасини уюштириб беради, таҳририятларни моддий жиҳатдан таъминлайди, ёрдам беради лекин давлат хабарларини ёритишда сусткашлик рўй бермоқда — халқнинг ахборотга бўлган талаби етарлича қондирилмаяпти. Ўзини ўзи тўлиқ таъминловчи мустақил электрон ОАВларга эса ҳамма нарсага ҳам рухсат йўқ.\nАлбатта, давлат ва ҳукумат йиғилишлари, парламентнинг қуйи ва юқори палаталарида ўтадиган мажлислардан хабар ва репортажлар тайёрлаш, уларни халққа тақдим этиш биз учун ҳам муҳим. Халқимиз ҳам айнан мана шундай хабар ва мақолаларни айрича қизиқиш билан ўқиётганига гувоҳ бўлмоқдамиз.\nШундай экан, президент иштирокидаги видеоселекторларда сайт вакили ҳам иштирок этиши заруратга айланди. Ҳозирги кунда сайт кичик имкониятлардан фойдаланган ҳолда имкон қадар президентнинг видеоселекторлардаги сўзларини халққа етказиб келмоқда. Лекин имкониятлар чеклангани сабабли бу йиғилишлар кераклича қамраб олинмаяпти.\nАйтиш мумкинки, бундай йиғилишлардан репортажлар президент имижини янада яхшилаб, уни халққа янада яқин қилган бўларди.\n15 август куни сайтимизга 500 мингга яқин киши ташриф буюрган. Ижтимоий тармоқлардаги жами ўқувчилар сони бир миллионга яқинлашган. Бу имкониятлардан эса тўла ва самарали фойдаланиш мумкин...\nБиламиз, бу билан давлат нашрларининг «нони»га кўз олайтираётгандек бўлаяпмиз. Лекин ахборот асрида яшамоқдамиз, буни унутмаслик керак. Ҳозир бирор ахборотни яшириб, кесиб, қисқартириб, кечиктириб беришдан маъни йўқ. «Оммавий ахборот воситалари тўғрисида»ги қонунимизда ҳам ахборот бозорини монополлаштиришга йўл қўйилмаслиги белгилаб қўйилган. Масалан, Россия Федерациясида ахборот бозори ва унинг маълум бир соҳалари миллий ва хорижий информацион тузилмалар томонидан монополлаштирилиши — давлат сиёсатининг ахборот таъминотига таҳдид сифатида қайд этилган.\nМисол тариқасида Кремлнинг пресс-пули таркибига эътибор қаратсангиз бўлади. Давлат ТВлари, радиолари, нашрлари ва агентликларидан ташқари, хусусий нашрлар ва телеканаллар, ҳаттоки мустақил блогерлар ўрин олганига гувоҳ бўласиз. Вашингтондаги брифингларни мисол келтириб ўтирмай.\nҚолаверса, тезкор ахборот алмашинув замонида давлат томонидан барчага тенг шароит яратилиши давлат нашрларимизни ҳам тезкорлик билан ишлашга, ахборот майдонида ҳалол рақобатга киришишга ундайди.\n11 августда Президентимизнинг «Матбуот ва ахборот соҳасида бошқарувни янада такомиллаштириш тўғрисида»ги Фармони қабул қилинди. Унга кўра Ўзбекистон матбуот ва ахборот агентлигига мулкчилик шаклидан қатъи назар, оммавий ахборот воситалари учун медиа бозорида тенг шароитлар яратиш бўйича зарур тадбирлар ишлаб чиқиш вазифаси ҳам юклатилди.\nЎйлаймизки, энди бу борада ҳам талаб ва истаклар инобатга олинади ва олдинга силжиш кузатилади. Чунки барчамизнинг мақсадларимиз муштарак — халқимизнинг ахборотга бўлган чанқоғини қондириш.\nP.S. Шу ўринда яна бир жиҳатни қистириб ўтиб кетишни лозим, деб топдим: вилоятлардаги давлат органлари оммавий ахборот воситалари билан ишлашда ҳали ҳам замондан орқада қолишмоқда.\nПрокуратура ва унинг СВВОЖЖДЛҚК департаменти, Мажбурий ижро бюроси, ИИБ (жумладан, унинг ЙҲХ бошқармаси), ДСИ каби идоралар худди пойтахтдагидек зарур ахборотларни халққа етказиш учун ҳафтада бир марта брифинг ўтказишни, ушбу брифингда вилоятдаги раҳбарларнинг шахсан ўзи ойида камида бир марта қатнашиши йўлга қўйилса ушбу идоралар ва оммавий ахборот воситалари ўртасида кучли алоқа ўрнатилган бўлар эди.


Президентнинг яна бир қарори ўзгарди: Тошкентда электричка ўрнига метро - BBC News O'zbek\nПрезидентнинг яна бир қарори ўзгарди: Тошкентда электричка ўрнига метро\nФото муаллифлик ҳуқуқи zamin.uz\nЎзбекистон ҳукумати Тошкент автомобиль ҳалқа йўли бўйлаб икки изли электропоездлар қатновини йўлга қўйиш лойиҳасидан воз кечди. "Ўзбекистон темир йўллари" ширкатининг 17 октябрдаги баёнотида "бино ва иншоотларнинг оммавий бузилишининг олдини олиш" учун шундай қарорга келингани айтилади.\n"Бино ва иншоотларнинг оммавий бузилиши олдини олиш ҳақидаги Президент кўрсатмаси, шунингдек, бундай қурилишлар соҳасидаги хорижий мутахассисларни жалб этиб олиб борилган қўшимча ўрганишлар натижасида, янги оптимал қарор — эстакада типидаги ер усти метросини қуришга келишилди", дейилади "ЎТЙ" баёнотида.\nБу қарорга қачон келингани, Президент томонидан тасдиқланган лойиҳани ўзгартириш бўйича қўшимча ҳужжат қабул қилинганми-йўқлиги номаълум. Ҳалқа электричкаси қурилиши 320,1 млн долларга тушиши айтилган эди. Янги лойиҳа баҳоси эса 422,3 млн доллар.\n52,1 километрли янги ер усти метроси Яшнобод, Яккасарой, Учтепа, Шайхонтоҳур, Олмазор, Юнусобод, Чилонзор ва Сергели ҳудудларидан ўтади. "ЎТЙ" баёнотига кўра, 2021 йилгача - тўрт йил ичида 35 та янги метро бекати қурилади.\n"Трамвай арзонроққа тушмасмиди?"\nИжтимоий тармоқлар бу янгиликка, табиийки, турлича муносабат билдирган. Қувонганлар, албатта, кўпроқ. "Тезроқ ишга туширсайди!", дейди Рашида Ахатова. "Ҳар хил стадионлар, маданият, ёшлар ва бошқа саройлардан кўра фойдаси кўпроқ тегади", деб ёзади Muzaffar Narbayev.\nELENA ELENA хурсанд, лекин саволи ҳам бор: "Мутахассисларнинг изоҳи билан ҳам танишишни истардим. Бундай метро яқин атрофда истиқомат қилувчилар учун жуда шовқинли бўлмайдими? Эстакада баландлиги қанча бўлади? Дарахтларнинг кесилишига сабабчи эмасми?".\nЛойиҳадан норозилар шаҳар ичидаги метро ўзини оқлай олмаётган вақтда унинг атрофидаги метро бюджет учун янада зарарлироқ бўлишини таъкидлаган. "Бу пулларга йўлларни барча учун қулай қилиб капитал таъмирлаш ва автобуслар сонини кўпайтирса ҳам бўларди", деб ёзган Igor Vladimirovich.\nАлексей Хакимов: "Ер усти метросининг ҳам ўзига яраша муаммолари бор — об-ҳаво шароити, жазирама ва ёғингарчиик", деб ёзган. Muzaffar Narbayev ҳам унинг фикрига қўшилгану, "кондиционерсиз автобусларга кўникиб кетдик, бунга ҳам кўникамиз", деб қўшимча қилган.\nБундай метродан кўра эски трамвай йўлларини қайта тиклаш фойдалироқ ва арзон бўлишини айтаётганлар ҳам бор. "Тезюрар трамвайлар қатновини йўлга қўйиш нисбатан арзон, уларга хизмат кўрсатиш ва улардан фойдаланиш осонроқ. Янгидан "велосипед кашф этиш" шарт эмас, МДҲ ва Европадаги пойтахт шаҳарлар тажрибасини ўрганиш кифоя", дейди Руслан Пуртов.\n"Вақти келиб, трамвай йўлларини ҳам қайта қуришга тўғри келади", деб ўксинади Москвада истиқомат қилувчи facebookчи. Яна бир фойдаланувчи янги метро 10 йилларда қуриб битказилишига ишонч билдирган, бошқаси эса: "Йўғе? Бир чиқиб, сайр қилишга улгурарман", деб киноя қилган.\nҲукумат ўз қарорларида собит эмаслигидан эътироз билдирганлар ҳам йўқ эмас. "Ҳар доимгидек — бир нарсани ваъда қилиб, бошқасини бошлашади", деб ёзган Гуля Исраилова. "Яна озгина вақт ўтади-да, автобуслар билан кифояланишга қарор қилдик, деб айтишади", дейди Denis Korotchenko.


Бош сахифа > Янгиликлар > Кенгашлар учун янги хизмат машиналари\nКармана туманидаги “Қизилқумцемент” сиҳатгоҳида Навоий вилоятидаги қишлоқ хўжалигига ихтисослашган туманлардаги фермер, деҳқон хўжаликлари ва томорқа ер эгалари Кенгашларига Президент совғаси “Дамас” хизмат автомашиналари топширилди.\nФермерлар, қишлоқ хўжалиги соҳаси фахрийлари ва кенг жамоатчилик вакиллари иштирок этган тадбирда қишлоқ хўжалиги соҳасидаги ислоҳотлар хусусида сўз юритилди. Бу эътибор, соҳани янада тарққий эттиришга хизмат қилиши таъкидланди.\n— Туманимизда 336 та пахта ва ғаллачиликка ихтисослашган фермер хўжаликлари фаолият кўрсатмоқда. Жорий йил уларнинг саъйи-ҳаракатлари билан 10224 гектар майдонида парваришланган ғалладан 23865 тонна хирмон кўтариб, белгиланган режани 110 фоизга уддаладик, — дейди Қизилтепа тумани фермер, деҳқон хўжаликлари ва томорқа ер эгалари Кенгаши раиси Ўткир Сайпиев. — Бугун тақдим этилган хизмат автомашинаси эса ишимизни янада енгиллаштиришга хизмат қилади. Давлатимиз раҳбари томонидан Кенгашлар фаолияти учун яратилаётган кенг имконият ва имтиёзлар бизни янада фаол ва шижоат билан ишлашга чорламоқда.\nКўрилганлар сони: 3192


Чоп этилди Iyul 4, 2020 Сўраган эдингиз…da fikr bildirishni o'chirish\nСАВОЛ: Ижтимоий тармоқларда: “Бир инсон бошқа бир инсонга Рамазон ойи кириб келиш санасини биринчи бўлиб эслатса, дўзах олови ўша инсон учун ҳаром қилинади”, дeган гапни ўқиб қолдим. Шундай дейиш тўғрими? Олдиндан раҳмат.\nЖАВОБ: “Бир инсон бошқа бир инсонга Рамазон ойи кириб келиш санасини биринчи бўлиб эслатса, дўзах олови ўша инсон учун ҳаром қилинади”, мазмунида ҳадис йўқ! Балки бу Расулуллоҳ соллаллоҳу алайҳи ва салламга тўқилган уйдирмалардан биридир. Буни бир неча жиҳатдан асослаш мумкин:\nБиринчидан – ушбу тўқима гап бирор ҳадис тўпламида келтирилмаган ва Расулуллоҳ соллаллоҳу алайҳи ва салламгача бўлган санади – ровийлар силсиласи мавжуд эмас. Зеро, ҳар бир ҳа диснинг санади бўлиши лозим. Агар бирор ривоятнинг санади бўлмаса, уни ҳадис деб аташга ҳеч кимнинг ҳаққи йўқ. Шунинг учун ҳам буюк муҳаддислардан бири Абдуллоҳ ибн Муборак раҳматуллоҳи алайҳ: «Санад диндандир! Агар санад бўлмаса, хоҳлаган кимса ўзи хоҳлагандек гапираверади», деган.\nИккинчидан – Рамазон ойининг кириб келиш санаси Аллоҳдан бошқа ҳеч кимга олдиндан маълум бўлмайди. Балки Рамазон ойининг ҳилолини кўриш билан маълум бўлади. Демак, у ҳақда аввалдан эслатиш мантиқан имконсиздир.\nУчинчидан – Рамазон ойи кириб келиш санасини биринчи бўлиб эслатган кишига дўзах олови ҳаром қилиниши ҳам шариатимизнинг умумий қоидаларига зиддир. Чунки ким жаннатга кириши, ким дўзахга кириши бу каби амаллар билан белгиланмайди. Балки шариат кўрсатмаларига мунтазам амал қилиши билан белгиланади.\nПайғамбаримиз соллаллоҳу алайҳи ва салламга нисбатан ёлғон тўқиш, билиб-билмай турли гапларни ҳадис деб айтиш катта гуноҳдир. Бу ўша одамнинг дўзахга киришига сабаб бўлади. Шунинг учун бирор ривоятнинг ҳақиқий эканига тўлиқ ишонч ҳосил қилмасдан туриб гапириш яхши эмас.\nАбдуллоҳ ибн Амр розийаллоҳу анҳудан ривоят қилинади: «Набий соллаллоҳу алайҳи ва саллам: “Ким менга қасддан ёлғон тўқиса, дўзахдан ўз ўрнини тайёрлайверсин”, дедилар» (Имом Бухорий ва Имом Термизий ривояти).\nУламоларимиз тўқима ҳадисларни айтиш ва тарқатишдан қаттиқ қайтарганлар. Ҳатто баъзи уламолар уни гуноҳи кабиралардан санаган. Фақат ўша “ҳадис” тўқима эканидан огоҳлантириш мақсадида айтишга рухсат берилган. Шундай экан, билмаганлар билиб олсин, билганлар бошқаларга ҳам етказиб, огоҳлантириб қўйсин. Бу ишни қилиб, тўқима ривоятларни тарқатиб юрганлар тавба қилишсин, асоссиз, ёлғон гапларни ҳадис деб тарқатишни тўхтатишсин. Валлоҳу аълам.\nСАВОЛ: Мазҳабга эргашиш қанчалик зарур? Баъзилар мазҳабга эргашиш шарт эмас, деяпти. Шу гап тўғрими?\nЖАВОБ: Пайғамбаримиз соллаллоҳу алайҳи ва салламнинг даврларида барча мусулмонлар ўзлари билмаган масалаларни Расулуллоҳ соллаллоҳу алайҳи ва салламдан сўраганлар. Саҳобаи киромлар даврида олим саҳобалардан ёш саҳобалар таълим олишди. Шу зайлда, шаръий илмларда маълум даражага етмаган кишилар муайян уламоларнинг йўлларини тутишлари анъанага айланиб, фиқҳий мазҳаблар кўпайиб борди. Чунки Аллоҳ таоло Ўзининг Каломида бундай деган: “Бас, агар билмайдиган бўлсангиз, зикр аҳлидан сўрангиз!” (Анбиё сураси, 7-оят).\nАммо вақт ўтиши билан улар орасидан тўрт йирик мазҳаб: ҳанафийлик, моликийлик, шофиъийлик ва ҳанбалий лик ажралиб чиқди ва уларнинг мазҳаблари мусулмонлар оммаси томонидан “фиқҳий мазҳаблар” деб эътироф этилди.\nМазкур тўрт мазҳабнинг тўғрилиги ва ҳақ экани ҳақида барча мусулмон уммати ижмо (иттифоқ) қилганлар. Далил сифатида қуйидаги олимларнинг сўзларини келтирамиз:\nАллома Ибн Ражаб раҳматуллоҳи алайҳ “Тўрт мазҳабдан бошқага эргашганга раддия” номли китобида бундай деган: “Аллоҳ таоло шариатни сақлаш ва динни муҳофаза қилиш учун ўз ҳикмати билан одамлар ичидан тўрт забардаст имомларни чиқариб берди.\nУларнинг илму маърифатда юқори мартабага эришганларини ва чиқарган фатво ва ҳукмлари ҳақиқатга ўта яқинлигини барча уламолар бир овоздан эътироф қилганлар. Барча ҳукмлар ўшалар орқали чиқариладиган бўлди”.\nИмом Бадриддин Заркаший “Баҳрул муҳит” китобида бундай ёзади: “Мусулмонларнинг эътироф қилинган тўрт мазҳаби ҳақдир ва ундан бошқасига амал қилиш жоиз эмас”.\nИмом Али ибн Абдуллоҳ Самҳудий “Иқдул фарид фи аҳкомит-тақлид” номли асарида бундай деган: “Билингки, ушбу тўрт мазҳабдан бирини ушлашда катта фойда бор. Ундан юз ўгиришда эса катта муаммо ва ихтилофлар бор”. Имом Самҳудий сўзининг давомида бундай дейди: “Бир мазҳабда юришда Пайғамбаримиз соллаллоҳу алайҳи ва саллам марҳамат қилган қуйидаги ҳадисга амал қилиш бор: “Агар ихтилофни кўрсангиз, ўзингизга кўпчилик томонини лозим тутинг” (Имом Ибн Можа ривояти). Демак, мазҳабга эргашиш катта жамоага эргашиш ҳисобланади”.\nМашҳур аллома Абдулҳай Лакнавий ҳазратлари “Мажмуатул фатаво” китобида Шоҳ Валиюллоҳ Деҳлавийнинг қуйидаги сўзларини келтирган: “Ҳиндистон ва Мовароуннаҳр юртларида шофиъийларни ҳам, ҳанбалийларни ҳам, моликийларни ҳам мазҳаби тарқалмаган, бошқа мазҳаб китоблари ҳам етиб келмаган. Шунинг учун ушбу диёрларда яшовчи, ижтиҳод даражасига етмаган кишиларга Абу Ҳанифа мазҳабига эргашиш вожиб бўлади.\nМаккаи мукаррама ва Мадинаи мунавварада яшовчи кимсаларга ундай эмас. Чунки у ерда барча мазҳабларни топиш имконияти бор”.\nМинг афсуслар бўлсинки, мана шундай етук олимлар бир мазҳабни маҳкам ушлаб, тўғрилигини эътироф қилиб турган бир пайтда баъзи юртдошларимиз ўзлари илмий кўникма ҳосил қилмаган бўлсалар-да: “Мен Қуръон ва ҳадисдан ўзим ҳукм оламан”, деб даъво қилиб, турли ихтилофларни келтириб чиқармоқдалар.\nМашҳур уламоларимиздан доктор Муҳаммад Саид Рамазон Бутий раҳимаҳуллоҳ “Мазҳабсизлик Ислом шариатига таҳдид солувчи энг хатарли бидъатдир” номли китобида ҳозирги мазҳабсизларнинг воқелигини изоҳлаб бундай деган: “Шубҳасиз, улар (яъни, мазҳабсизлар)нинг ҳаммалари бевосита Қуръон ва суннатдан ҳукм олишни даъво қиладилар. Улар ўзини худди санад, далиллар ва ровийларнинг билимдони ва тадқиқотчисидек тутса-да, аслида биз ана шу одамларнинг орасида бутунлай саводсизларининг кўп гувоҳи бўлдик”.


Kun.uz нашри хабар беришича, сессияда ташкилий масала кўрилди ва Самарқанд вилояти ҳокими вазифасини вақтинча бажариб келаётган Эркинжон Турдимовнинг лавозимидан в.б. қўшимчаси олиб ташланди ва у вилоят ҳокими этиб расман тасдиқланди.\nЭркинжон Турдимов 1969 йил 10 июлда Самарқанд вилоятининг Қўшработ туманида туғилган. 1991 йилда Тошкент халқ хўжалиги институтини иқтисодчи мутахассислиги бўйича тамомлаган.\n1991-1995 йилларда Ўзсаноатқурилишбанк нинг Сирдарё филиалида бўлим мутахассиси, Ўзсаноатқурилишбанк нинг Зарафшон бўлими пул муомаласи бўлимида бош мутахассис, бўлим бошлиғи ўринбосари, Зарафшон бўлими бошқарувчиси бўлиб ишлаган. 1995-1996 йилларда Зарафшон шаҳри ҳокими бўлган. 1996 йилдан 2000 йилгача Ўзбекистон Миллий банки Навоий бўлими бошқарувчиси, 2000-2008 йилларда Навоий вилояти Хатирчи тумани ҳокими сифатида фаолият юритган. 2008 йилда Ўзбекистон Республикаси Қишлоқ ва сув хўжалиги вазирининг биринчи ўринбосари бўлиб фаолият юритган.\nЭслатиб ўтамиз, президентнинг ўтган йилнинг ноябрь ойида Хоразмга ташрифи вақтида вилоят раҳбари Фарҳод Эрмановнинг лавозимида вазифасини бажарувчи қўшимчаси олиб ташланган эди. Декабрь ойида Жаҳонгир Ортиқхўжаев ҳам Тошкентнинг тўлақонли ҳокимига айланганди. Айни вақтда вилоятлардан фақат Сурхондарёда Баҳодир Пўлатов ҳоким вазифасини бажарувчи мақомида қолмоқда.\nКиритилди: 21:26 11.01.2019. Ўқилди: 830 марта. Фикрлар сони: 0 та.